මුදුවේ අධිපති
- නුඹට මෙතැන පසුකර යන්න බෑ! - ගැන්ඩල්ෆ්!
මම රහස් ගින්දරෙහි සේවකයෙක්, ආනෝර් ගිනිදළුව දරන්නේ මමයි.
ආපසු සෙවනැළි අතරට යනු!
අඳුරේ ගිනිදළු වලින් නුඹට සහය ගන්න බෑ!
නුඹට මෙතැන පසුකර යන්න බෑ!
නෑ! නෑ!
ගැන්ඩල්ෆ්!
දුවනවලා, මෝඩයිනේ!
නෑ!
ගැන්ඩල්ෆ්!
මොකද ෆ්‍රෝඩෝ මහත්තයා?
මොකුත් නෑ...
හීනයක් විතරයි.
කුළුණු ද්විත්වය
ඔයාට පතුල පේනවද?
නෑ. පහල බලන්න එපා සෑම්! දිගටම බැහැලා එන්න.
අල්ලා ගන්න ඒක, ෆ්‍රෝඩෝ මහත්තයා!
මම හිතන්නේ මට පතුල හම්බවුනා.
දෙවියෝ තමයි දන්නේ මේ මොනවද කියලා.
මේ කිසිම දෙයක් ස්වාභාවික නෙමෙයි.
- මේකේ මොනවද? - මොකුත් නෑ.
කුළුබඩු ටිකක් විතරයි.
මම හිතුවා අපි දවසක බැදපු කුකුල් මස් වගේ දෙයක් කයි කියලා
බැදපු කුකුල් මස්?!
කවුද දන්නේ.
සෑම්, මගේ දයාබර සෑම්.
ඕක හරිම විශේෂයි. ශයරයේ හදන හොඳම ලුණු.
හරිම විශේෂයි තමයි.
මේක ගෙදර මතකයක්.
කාට හරි අපේ පස්සෙන් එන්න අපිට මේක මෙතන දාලා යන්න බෑනේ.
කවුද අපේ පස්සෙන් එන්න ඉන්නේ ෆ්‍රෝඩෝ මහත්තයා?
හරිම අපරාදයක්, ගලාද්‍රියෙල් උතුමිය මට ඒක දුන්නේ.
ඇත්තම සුර ලණුවක්.
මොනවා කරන්නද, මම තද ගැටයක් ගැහුවේ.
නිකන්ම ලේසියෙන් ගැලවිලා එන එකක් නෑ.
ඇත්තම සුර ලණුවක්.
මෝඩෝර්, මධ්‍ය-ලෝකයේ ලඟින් දකින්න නොහොබිනාම තැන.
නමුත් අපි යන්න හදන එකම තැන.
නමුත් යන්න බැරි එකම තැන.
ඇත්තට මුහුණ දෙමු ෆ්‍රෝඩෝ මහත්තයා, අපි අතරමං වෙලා ඉන්නේ.
මම හිතන්නේ නෑ ගැන්ඩල්ෆ් අපිට මෙහෙන් එන්න සැලසුම් කළා කියලා.
එයා මේ හුඟක් දේවල් වෙන්න කියලා හිතුවේ නෑ සෑම්,
...නමුත් ඒවා සිද්ධ වුණා.
ෆ්‍රෝඩෝ මහත්තයා?
මුද්ද නේද?
ඒකේ බර වැඩිවෙනවා.
- මොනවද ඉතිරිවෙලා තියෙන කෑම? - බලමු.
නියමයි.
ලෙම්බාස් පාන්. මේ බලන්න!
තවත් ලෙම්බාස් පාන්.
මම මේ පිටරටවල කෑම වලට වැඩිය කැමති නෑ.
...ඒත් මේ සුරයන්ගේ කෑම එච්චරම නරක නෑ.
කිසිම දේකට ඔයාගේ උද්‍යෝගය අඩු කරන්න බෑ නේද සෑම්.
අර වැහි වලාකුළු වලට පුළුවන් වෙයි.
මේවා දැකලා පුරුදුයි වගේ.
අපි කලින් මෙහෙන් ඇවිත් තියෙන හින්දා.
අපි රවුමක යන්නේ.
මොකක්ද මේ එපා කරපු ගඳ?
මම හිතන්නේ මේ ළඟ වගුරක් තියෙනවා.
- ඔයාට දැනෙනවද ඒ ගඳ? - ඔව්.
මට දැනෙනවා.
අපි තනියම නෙමෙයි..
හොරු...හොරු.
පුංචි පල් හොරු.
කොහෙද ඒක?
උන් අපෙන් ඒක හොරකම් කළා.
මගේ වස්තුව.
උන්ට ශාප වේවා, අපි උන්ට වෛර කරනවා!
ඒක අපෙයි, අපිට ඒක ඕනේ!
මේ දෂ්ටක අසිපත.
නුඹ ඒක කලින් දැකලා තියෙනවා..
...නේද ගොලම්?
ඔහුව අත හැරපන්, නැත්තම් නුඹේ ගෙල සිඳිනවා.
ඒක පිච්චෙනවා!
ඒක අපිව පුච්චනවා!
ඒක අපිව සීතල කරනවා!
දුෂ්ට සුරයෝ ඒක හදලා තියෙන්නේ.
- ඒක ගලවලා අයින් කරන්න අපෙන්! - කට වහගන්නවා!
කිසිම පලක් නෑ. මෝඩෝරයේ ඉන්න හැම අසුරයාටම මේකාව ඇහේවි.
- ගැට ගහලා මෙතැන දාලා යමු. - එපා!
එහෙම කලොත් අපිව මැරෙයි!
උඹට වටින්නේ ඒක තමයි!
සමහරවිට ඔහුට සුදුසු මරණය වෙන්න පුළුවන්.
නමුත් දැන් ඔහුව දැක්කට පස්සේ, මම ඌට අනුකම්පා කරනවා.
අපිට කරුණාවෙන් සැලකුවොත්, අපිත් කරුණාවන්ත වෙනවා.
මේක ගලවලා අයින් කරන්න අපෙන්.
ඔබලාට කැමති දෙයක් කරන්න අපි පොරොන්දු වෙනවා.
මම විශ්වාස කරන කිසිම පොරොන්දුවක් නුඹට වෙන්න බෑ.
අපි පොරොන්දු වෙනවා....
වස්තුවේ ස්වාමියාට සේවය කරන්න.
අපි පොරොන්දු වෙනවා....
වස්තුවේ නාමයෙන්.
ගොලම්, ගොලම්..
මුද්ද ද්‍රෝහී වන සුළුයි. එය නුඹේ වචනය ස්ථිරව බැඳ තබා ගනීවි..
ඔව්...
වස්තුවේ නාමයෙන්.
වස්තුවේ නාමයෙන්..
මට උඹව විශ්වාස නෑ!
- පහලට බහිනවා! බහින්නයි කිව්වේ! - සෑම්!
ඌ අපිව රවට්ටන්නයි හදන්නේ.
අපි මූට යන්න දුන්නොත් අපිව නින්දෙදීම මරලා දායි.
- නුඹ මෝඩෝරයට යන පාර දන්නවාද? - ඔව්.
එහෙට කලින් ගිහින් තියෙනවද?
ඔව්.
අපිව කළු දොරටුවට එක්කගෙන යනවා එහෙනම්.
දොරටුවට, දොරටුවට යමු කියලා ස්වාමියා කියනවා.. ඔව්!
නෑ, අපි ආයෙත් යන්නේ නෑ. ඒ පලාතට..ඔහු වෙතට.
අපිට බල කරන්න ඔවුන්ට බෑ.. ගොලම් ගොලම්!
නමුත් අපි වස්තුවේ ස්වාමියාට සේවය කරන්න පොරොන්දු වුණානේ.
නෑ. අළුයි, දූවිලියි, පිපාසයි විතරයි එහේ තියෙන්නේ.. සහ, ගැඹුරු වලවල්
සහ අසුරයෝ.... දහසක් අසුරයෝ
හැමවෙලේම මහා ඇස බලාගෙනයි ඉන්නේ.
ඒයි! ආපහු එනවා මෙහෙට! ආපහු එනවා!
මදැයි, මම කිව්වා නේද?
ඌ පැනගත්තා, වංචාකාරයා.
උගේ මහා ලොකු පොරොන්දු.
මේ පැත්තෙන් හොබිට්ටනේ.
මගේ පස්සෙන් එන්න!
මෙරී!
නුඹලා ප්‍රමාදයි. අපේ උතුමාණන් නොඉවසිලිමත්.
ඔහුට මේ ශයර මීයන් අවශ්‍යයි දැන්ම.
මම අසුර පණුවන්ගෙන් නියෝග ගන්නේ නෑ.
සරුමාන්ට ඔහුගේ තිළිණය ලැබේවි.
ඔවුන්ව බාරදෙන්නේ අපියි..
මෙරී!
මෙරී? නැගිටින්න.
මගේ යාළුවාට අසනීපයි.
ඔහුට වතුර ඕනේ! කරුණාකරලා!
අසනීපයිද? ඌට බෙහෙත් ටිකක් දීපල්ලා කොල්ලනේ!
නවත්තනවා!
බීගන්න බෑ වගේ!
- එයාට ඉන්න දෙනවා! - මොකද?
ඔහේටත් ටිකක් ඕනෙද?
එහෙමනම් කට වහගන්නවා.
මෙරී.
කොහොමද, පීප්.
- ඔයාට තුවාලයි. - මම හොඳින්.
- මම රඟපෑමක් කලේ. - රඟපෑමක්?
දැක්කනේ? ඔයාවත් රැවට්ටුවා.
මා ගැන වද වෙන්න එපා, පිපින්.
මොකක්ද? මොනවද දැනෙන්නේ?
මිනිස් මස්.
උන් අපේ අඩිපාර හොයාගෙන.
ඇරගෝන්.
එන්න යමු!
උන්ගේ අඩිය ඉක්මන් වෙලා.
උන්ට අපේ ඉව අහුවෙලා.
ඉක්මන් කරන්න!
එන්න, ගිම්ලි!
දවස් තුනක් රෑ දවල් දඩයමේ.
කෑමක් නෑ, විවේකයක් නෑ.
අපේ ගොදුර ගැන කිසිම හෝඩුවාවක් නෑ, මේ ගලකින් ලැබෙන ඔත්තුවක් මිසක
ලෝරියෙන් වනයේ පත්‍ර ඉබේම වැටෙන්නේ නැහැ.
ඔවුන් තවම ජීවතුන් අතර වෙන්න පුළුවන්.
අපට ඉදිරියෙන් දවසකට අඩු දුරක්.
එන්න, ගිම්ලි! අපි උන්ට ලංවෙනවා!
රට හරහා දුවලා මම හෙම්බත් වෙලා ඉන්නේ. අපි අඟුටුමිට්ටෝ උපතින්ම දුවන්නෝ...
කෙටි දුරවලදී බොහොම භයානකයි.
රෝහාන්.
අශ්ව අධිපතීන්ගේ රාජධානිය.
මෙතන යම් අද්භූත බලයක් වැඩ කරනවා.
යම් නපුරක් මේ අසුරයන්ට වේගය ලබා දෙනවා.
අපේ අභිප්‍රායට එරෙහිව.
ලෙගොලාස්! ඔබේ සුර ඇසට මොනවාද පේන්නේ?
උරුකායිවරු ඊසාන දෙසට හැරිලා .
උන් හොබිට්ටන්ව අයිසේන්ගාඩ් වෙත ගෙනියන්නේ.
සරුමාන්.
ලෝකය වෙනස් වෙමින් තිබෙන්නේ.
කාහටද දැන් සවියක් ඇත්තේ නැගී සිටීිමට අයිසේන්ගාඩ්හි හමුදාවට එරෙහිව ...
සහ මෝඩෝරයේ හමුදාවට?
සව්රොන් සහ සරුමාන්ගේ බල ආධිපත්‍යයට...
සහ කුළුණු ද්විත්වයේ සන්ධානයට එරෙහිව නැගී සිටීමට?
එකමුතුව, මගේ සව්රොන් උතුමාණෙනි...
අපි මේ මධ්‍ය-ලෝකය පාලනය කරමු.
පැරණි ලෝකය කර්මාන්තයේ ගිනිජාලාවලින් පිලිස්සේවි.
වනාන්තර බිඳ වැටේවී.
නව සමාජයක් ගොඩ නැගේවි.
අපි මේ යුද්ධයේ යන්ත්‍රය, අසිපතින් සහ හෙල්ලයෙන්...
සහ අසුරයන්ගේ යකඩවන් හස්තයෙන් සවි ගන්වමු.
මට මොවුන්ව සති දෙකක් ඇතුලත අවිගන්වා යුද්ධයට සූදානම් කර අවශ්‍යයි.
නමුත් උතුමාණනි, බොහෝමයක් ඉන්නවා!
ඔවුන් සියල්ලම කාලය ඇතුලත අවිගන්වන්න බැහැ. අපට අවශ්‍ය සම්පත් නෑ .
වේල්ලක් බඳිනවා, ඇල හරස් කරනවා, උදේ හවස ගිනි උදුන් වැඩ කරනවා.
අපිට ගින්නට අවශ්‍ය ඉන්ධන නැහැ
ෆැන්ගෝන් වනය ඇත්තේ අපේ දොරකඩමයි..
- ඒක ගිනි බත් කරනවා. - එහෙමයි.
අපි ඔබ වෙනුවෙන් සටන් කරනවා.
දිවුරනු.
අපි සරුමාන් වෙනුවෙන් දිවි දෙනවා.
අශ්ව අධිපතින් නුඹලාගේ ගම්බිම් උදුරා ගත්තා.
උන් ඔබේ ජනයා කඳු මත්තට එලෙවුවා, දුක්ඛිත ජීවිතයකට.
මිනීමරුවෝ!
උන් ඔබෙන් උදුරාගත් ගම්බිම් නැවත උදුරා ගනු.
සෑම ගමක්ම ගිනිබත් කරනු!
අපට විරුද්ධ සියල්ලන්වම ඉවත් කිරීමයි කල යුත්තේ.
එය රෝහාන් රාජධානියෙන් ඇරඹේවි.
මේ ගොවීන් ඔබට විරුද්ධව නැගී සිටි කාලය ඉතා දිගුයි.
තව දුරටත් නැහැ..
එයොතේන්! එයොතේන්!
ඔයා නංගිව එක්කගෙන යන්න. ඔයාලා දෙන්නා විතරක් ඉක්මනින් යාවි.
තාත්තා එයොතේන්ට කියලා තියෙනවා ගරුල්ෆ් පිටේ යන්න එපා කියලා.
එයා ඔහුට ලොකු වැඩි හින්දා.
මේ අහන්න. ඔයාලා එඩොරාස් වෙතට ගිහින් අනතුරු අඟවන්න ඕනේ.
- තේරුනාද? - ඔව් අම්මා.
මට යන්න බෑ. මට යන්න බෑ අම්මා.
ෆ්‍රේදා, මම ඔයාව එහෙදි හොයාගන්නම්.
ඉක්මනට!
යන්න දරුවා.
රෝහාන්, මගේ උතුමණි...
බිඳ වැටීමට සූදානම්.
තියොඩ්‍රඩ්.
රජුගේ පුතුව සොයා ගන්න!
- මෝඩෝරය මේකට වන්දි ගෙවයි. - මේ අසුරයෝ මෝඩෝරයෙන් නෙමෙයි.
එයොමර් උතුමණි, මෙන්න මෙහේ!
ඔහු පණ පිටින්.
තියොඩ්‍රඩ්.
ඔබේ පුත්‍රයාට හොඳටම අසාධ්‍යයි උතුමණි.
ඔහුට අසුරයන් රැක සිට පහර දීලා.
අපි රාජධානිය ආරක්ෂා කරගත්තේ නැත්නම්, සරුමාන් එය බලයෙන් ලබාගනීවී.
ඒක බොරුවක්.
ධවල සරුමාන් සැමදාමත් අපට මිතුරුව සිටියේ
ග්‍රිමා.
අසුරයෝ අපේ ගම්බිම් හරහා නිදැල්ලේ ගමන් කරනවා.
කිසිම අවසරයක් නැතිව, අභියෝගයක් නැතිව, කැමති කැමති ලෙස මිනී මරමින්
සරුමාන්ගේ ධවල හස්තය දරන අසුරයෝ.
ඇයි නුඹ මේ ප්‍රශ්න අත හරින්නේ දැනටමත් වෙහෙසකාරී වූ මනසකට?
නුඹට පේන්නේ නැත්ද?
නුඹේ මාමා හෙම්බත් වෙලා ඉන්නේ නුඹේ මැසිවිලි වලින්...
නුඹේ යුද්ධවාදී කමින්.
යුද්ධවාදී කමින්?
සරුමාන් නුඹව මිලයට අරගෙන කොච්චර කල්ද?
මොකක්ද පොරොන්දු වූ තෑග්ග, ග්‍රිමා?
සියල්ලන්ම මියගියාට පසු නිධානයෙන් නුඹේ කොටසද?
නුඹ මගේ සහෝදරිය දිහා බලාගෙන සිටියා හොඳටම ඇති.
ඇගේ පියමන් පසුපස හොල්මන් කළා හොඳටම ඇති.
නුඹට බොහෝ දේ පෙනෙනවා, එයොමර්, එයොමුන්ඩ්ගේ පුත්‍රයා.
ඕනෑවටත් වැඩියෙන්.
නුඹව රෝහාන් රාජධානියෙන් පිටුවහල් කරනු ලබනවා...
නැවත පැමිණීමට හිමි මරණීය දණ්ඩනයයි.
නුඹට මෙතන අණ දීමට බලයක් නැහැ.
නුඹේ අණෙහි කිසිම බලයක් නැහැ.
මේ අණ එන්නේ මගෙන් නොවෙයි.
එය එන්නේ රජතුමාගෙන්.
ඔහු අද උදේ එය අත්සන් කලේ.
හොඳට හුස්ම ගන්න. ඒකයි උපාය.
හුස්ම ගන්න.
උන් දිවයන්නේ උන්ගේ ස්වාමියාගේ කස පහර පිටුපසින් එන්නාක් වගේ
අපි තව දුරටත් යන්නේ නෑ...
හුස්ම පොදක් ගන්නකන්.
ගිනි මැලයක් ගහනවා!
මෙරී!
මම හිතන්නේ අපි ෂයරය දාලා ඇවිත් කලේ වරදක්, පිපින්.
මොකක්ද ඒ සද්ද කරන්නේ?
මම හිතන්නේ ගස්.
මොකක්?
මතකද අර පරණ වනාන්තරය බක්ලන්තයේ මායිම් වල තිබුණු?
මිනිස්සු කිව්වා එහේ වතුරේ මොනවා හරි තිබුනා කියලා ඒ ගස් උසට වැවෙන්න...
ඒ වගේම පණ එන්න.
පණ එන්න?
කොඳුරන්න පුළුවන් ගස්...
එකිනෙකාට කතා කරන්න පුළුවන්...
ගමන් කරන්න වුනත්.
මම හොඳහැටි බඩගිනියි.
මේ පුස් පාන් හැර කිසි දෙයක් කෑවේ නෑ දවස් තුනකින්.
ඔව්!
ඇයි අපිට මස් ටිකක් කන්න බැරි?!
මුන් ගැන කියන්නේ මොකද?
උන් තවම නැවුම්.
උන් කෑමට නෙමෙයි.
එතකොට උන්ගේ කකුල්?
උන්ට ඒවා ඕනේ නෑනේ.
- උන් හරිම රස පාටයි. - අයින් වෙනවා!
මේ සිරකරුවන් යන්නේ සරුමාන් වෙතටයි.. පණපිටින් සහ නොකෙලෙසී.
පණපිටින්?
මොකද පණපිටින්? උන් දඩයමට හොඳද?
උන් ළඟ යමක් තියෙනවා. සුර අවියක්.
අපේ ස්වාමියාට ඒක අවශ්‍යයි යුද්ධය සඳහා.
මුන් හිතන්නේ අපි ගාව මුද්ද තියෙනවා කියලා.
නැති බව දැනගත්ත මොහොතේ අපි ඉවරයි.
එක කටක් විතරක්...
පැත්තකින්.
මස් ආයෙත් මෙනුවට ආවා කොල්ලනේ.
පිපින්.
යමු.
පලයල්ලා.
උදව් ඉල්ලලා කෑ ගහපියව්.
මොර දීපියව්.
කවුරුවත් නුඹළාව බේරගන්න එන්නේ නෑ.
පිපින්!
රතු හිරක් නැගෙනවා.
මේ රාත්‍රියේ රුධිරය හැලිලා.
රෝහාන අසරුවනි...
මොනවාද දේශයේ තොරතුරු?
සුරයෙක්, මිනිසෙක් හා අඟුටුමිට්ටෙක් මොනවාද කරන්නේ මේ දේශයේ?
ඉක්මනින් කතා කරනවා!
මට ඔහේගේ නම දුන්නොත්, මගේ නම දෙන්නම් අශ්වපාලක තුමා.
නුඹේ හිස ගසා දමනවා අඟුටුමිට්ටෝ...
ඒක පොලවට වඩා තව ටිකක් උසින් තිබුනානම්.
නුඹේ අසිපත පහලට එන්නට කලියෙන් නුඹ මැරේවි.
මම ඇරගෝන්, ඇරතෝන්ගේ පුත්‍රයා.
මේ ගිම්ලි, ග්ලොයින් ගේ පුත්‍රයා, සහ වන අඩවියේ ලෙගොලාස්.
අපි රෝහාන් දේශයේ මිතුරන්, ඒ වගේම ඔබේ රජු තියොඩන්ගේ.
තියොඩන් තව දුරටත් සතුරා මිතුරා හඳුනන්නේ නෑ.
තමාගේම නෑසියන් වුනත්.
සරුමාන් රජුගේ මනසට විෂ පොවලා...
මේ දේශය අත්පත් කරගෙන තියෙන්නේ.
මගේ කණ්ඩායම රෝහාන් දේශයට මිත්‍ර පාක්ෂිකයන්.
ඒක නිසා අපව පිටුවහල් කර දමලා තිබෙන්නේ.
ධවල මායාකරුවා ඉතා කපටියි.
ඔහු වට පිට ඇවිදිනවා, මිනිසුන් කියන විදියට...
රෙද්දක් පොරවාගත් වයසක මිනිසෙක් වගේ, .
හැම දෙසින්ම ඔහුගේ ඔත්තු කරුවන් අපේ දැල් වලින් බේරී යනවා.
අපි ඔත්තු කරුවන් නෙමෙයි.
අපි හඹාගෙන යන්නේ උරුකායි කාණ්ඩයක්, තැනිතලාවේ බටහිර දෙසට.
උන් අපේ මිතුරන් දෙදෙනෙක් අල්ලාගෙන යන්නේ.
උරුකායින් විනාශයි. අපි උන්ව කලින් රාත්‍රියේදී මරා දැමුවා.
ඒත් උන් සමඟ හොබිට්ටන් දෙදෙනෙක් හිටියා. ඔබලා දැක්කද හොබිට්ටන් දෙදෙනෙක්?
ඔවුන් කුඩායි. දරුවන් වගේ පෙනෙන්නට ඉඩ තිබුණේ.
අපි කිසිවෙකුත් ඉතිරි කලේ නෑ.
අපි සිරුරු ගොඩ ගසා පුච්චා දැමුවා.
මිය ගිහින්?
සමා වෙන්න.
හසුෆෙල්! අරොද්!
මේ අශ්වයන් උන්ගේ පෙර ස්වාමීන්ට වඩා යහපත් වාසනාවකට ඔබලාව ගෙන යයි කියා හිතනවා.
සුබගමන්.
නුඹලාගේ මිතුරන් ගැන සොයා බලන්න.
නමුත් බලාපොරොත්තු වෙන්න එපා.
මේ දේශවල තව දුරටත් බලාපොරොත්තු රැඳිලා නැහැ
අපි පැද යන්නේ උතුරට!
මේ ඔවුන්ගේ පොඩි බඳපටියක්.
ඔවුන්ට මරණින් මතු සාමය අත්වේවා.
අපි ඔවුන්ව අසමත් කළා.
හොබිට්ටෙක් මෙතැන වැතිරී හිටියා.
අනෙකාත්.
ඔවුන් බඩගාමින් ගියා.
ඔවුන්ගේ අත් බැඳ තිබුණේ.
ඔවුන්ගේ බැඳුම් කැපුණා.
ඔවුන් මේ පැත්තට දිව්වා.
නමුත් ඔවුන්ව ලුහුබඳිනු ලැබුවා.
බඳ පටිය!
දුවන්න!
අඩි සලකුණු යන්නේ යුද පිටියෙන් එපිටට...
ෆැන්ගෝන් වනාන්තරයට.
ෆැන්ගෝන්?
මොන වියරුවකින්ද ඔවුන් මෙය තුලට දිව්වේ?
අපිට ඌව මග ඇරුනද? මම හිතන්නේ මග ඇරුනා.
මම නුඹලාගේ බඩවැල් එලියට ඇදලා දානවා!
මෙහෙට එනවා!
ගස්. ගහකට නගින්න.
ඔහු ගිහින්.
මෙරී!
ඔය බඩේ පණුවෝ ගහන හිලක් හදනවා මම!
දුවන්න, මෙරී!
පුංචි අසුරයෝ.
ඒක කතා කරනවා මෙරී. මේ ගහ කතා කරනවා.
ගහ?
මම ගහක් නොවෙයි!
මම එන්ටුවෙක්.
ගස් ගොපල්ලෙක්.
වනාන්තරයේ ගොපල්ලෙක්.
ඒකට කතා කරන්න එපා මෙරී.
ඒකට උඩගෙඩි දෙන්න එපා!
රැවුල්තුරු, කියලා සමහරු මට කියන්නේ.
එතකොට ඔයා කාගේ පැත්තේද?
මම කාගේවත් පැත්තේ නෙමෙයි...
මොකද කවුරුවත් මගේ පැත්තේ නැති හින්දා, පොඩි අසුරයෝ.
කවුරුවත් දැන් ගස්කොළ වලට සලකන්නේ නැහැ.
අපි අසුරයෝ නෙමෙයි! අපි හොබිට්ටෝ!
හොබිට්ටෝ?
හොබිට්ටෝ ගැන කලින් අහලා නැහැ.
අසුරයන්ගේ කවට කම් වගේ මට නම් ඇහෙන්නේ!
උන් එන්නේ ගින්දර අරන්..
පොරව අරන්.
හපමින්, බිඳිමින්, කොටමින්, පුළුස්සමින්!
- විනාශකරුවෝ! උන්ට ශාප වේවා! - නෑ!
ඔයාට තේරෙන්නේ නෑ, අපි හොබිට්ටෝ!
කුරුමිට්ටෝ!
ශයර-ජනයා!
සමහරවිට වෙන්න පුළුවනි...
සමහරවිට නොවෙන්න පුළුවනි.
ධවල මායාකරුවා දන්නවා ඇති.
ධවල මායාකරුවා?
සරුමාන්.
දැක්කද? දැක්කද?
අපි ඔබලාව එලියට අරගෙන ආවා.
ඉක්මන් කරන්න හොබිට්ටනේ, ඉක්මන් කරන්න!
අපි ඔයාලව හොයාගත්ත ඒක හරිම වාසනාවක්.
හොඳ හොබිට්ටා.
මේක වගුරක්. මූ අපිව වගුරකට එක්කගෙන ඇවිත් තියෙන්නේ.
වගුරක්, ඔව් ඔව්.
එන්න මහත්තයා, අපි ඔයාව මීදුම අතරින් ආරක්‍ෂිත පාරක අරගෙන යන්නම්.
එන්න හොබිට්ටනේ! එන්න! අපි ඉක්මනට යන්න ඕනේ.
මමයි හොයාගත්තේ මේක.
වගුර මැදින් මාවත.
අසුරයෝ මේක පාවිච්චි කරන්නේ නෑ, අසුරයෝ මේක ගැන දන්නෙත් නෑ.
උන් සැතපුම් ගණන් වටෙන් යන්නේ.
එන්න ඉක්මනට.
සෙවනැලි වගේ නිහඬව සහ ඉක්මනින් අපි යන්න ඕනේ.
මම මෙතැනට කැමතිම නැහැ. හරිම නිශ්ශබ්දයි.
දවස් දෙකක් තිස්සේ කිසිම කුරුල්ලෙක් දැක්කෙත් ඇහුනෙත් නෑ.
නෑ, කන්න කිසිම කුරුල්ලෙක්වත් නෑ.
හොඳට හපලා කන්න පුළුවන් කුරුල්ලෙක්.
අපි හාමත් වෙලා ඉන්නේ! ඔව්!
හාමත් වෙලා ඉන්නේ වස්තුවේ!
මෙන්න.
මොනවද ඔය කන්නේ?
ඒවා රසද?
ඒවා අපේ හුස්ම හිරකරන්න හදනවා!
අපිට හොබිටු කෑම කන්න බෑ!
අපි හාමත් වෙන්නයි යන්නේ!
එහෙනම් හාමත් වෙනවා. හොඳ වැඩේ!
නපුරු හොබිට්ටා.
අපිට බඩගිනි වුණා කියලා ඌට ගානක් නෑ.
අපි මැරුණා කියලාත් ගානක් නෑ.
මහත්තයා වගේ නෙමෙයි.
මහත්තයා හොයා බලනවා.
මහත්තයා දන්නවා.
ඔව්.
වස්තුව.
ඒක අපිව අල්ලගත්ත මොහොතේ ඉඳන්...
අත හරින්නේ නෑ.
මාව අල්ලන්න එපා!
මෙහෙ මැරුණු දේවල් තියෙනවා!
මැරුණු මුහුණු තියෙනවා වතුරේ.
ඔක්කොම මැරිලා, ඔක්කොම දිරලා.
සුරයෝයි, මිනිස්සුයි, අසුරයෝයි.
දිගු කලකට පෙර මහා සටනක්.
මැරුණු වගුර.
ඔව්, එහෙමයි මෙහෙට කියන්නේ.
මේ පැත්තෙන්.
එළි පසුපස්සේ යන්න එපා.
පරිස්සමෙන්! නැත්තම් හොබිට්ටොත් මැරුණු අයට එකතු වෙන්න යයි...
ගිහින් පුංච් පුංච් එළි පත්තුකර ගනී.
ෆ්‍රෝඩෝ!
- ගොලම්? - එළි පසුපස්සේ යන්න එපා.
- ගොලම්! - ෆ්‍රෝඩෝ මහත්තයා!
ඔයා හොඳින්ද?
හරිම එළියයි.
හරිම ලස්සනයි.
අපේ වස්තුව.
මොකක්ද නුඹ කිව්වේ?
මහත්තයා විවේක ගන්න ඕනේ.
මහත්තයා ශක්තිය ඉතිරි කරගන්න ඕනේ.
- නුඹ කවුද? - මොකටද අහන්නේ, ඒක ඔබේ දෙයක් නෙමෙයි.
ගොලම්. ගොලම්.
ගැන්ඩල්ෆ් මට කිව්වා ඔබ ගඟබඩ ජනයාගේ කෙනෙක් කියලා.
හදවත, අත පය සහ ඇටකටු සීතලයි. ගමින් දුර ආගන්තුකයෝත් ඒ වගෙයි.
ඔහු කිව්වා ඔබේ ජීවිත කතාව හරිම දුක් සහිතයි කියලා.
කිසිවෙකුට නොපෙනේ ඉදිරියේ ඇති දේ. කිමද හිරුද වැනසිලා, සඳුද මියැදිලා.
නුඹේ හොබිට්ටේකුට වඩා ලොකු වෙනසක් තිබුණේ නෑ කලකට පෙර.
එහෙම නේද?
ස්මීගොල්.
මොකක්ද මට කිව්වේ?
ඒක නේද නුඹේ කලින් නම?
හුඟ කලකට කලින්.
මගේ නම.
ස්මීගොල්.
කළු අසරුවෝ!
හැංගෙන්න, හැංගෙන්න!
එන්න, ෆ්‍රෝඩෝ. එන්න!
ඉක්මනට! උන් අපිව දකියි! උන් අපිව දකියි!
- මම හිතුවේ උන් මැරුණා කියලා. - මැරුණා?
නෑ, උන්ව මරන්න බෑ...
අවතාර!
පියාඹන අවතාර!
උන් ඒකට අඬ ගහනවා.
වස්තුවට අඬ ගහනවා.
ෆ්‍රෝඩෝ මහත්තයා! බය වෙන්න එපා.
මම ඉන්නවා.
ඉක්මනට, හොබිට්ටනේ.
කළු දොරටුව දැන් හරිම ලඟයි.
අසුර ලේ.
මේවා හරිම අමුතු අඩි සලකුණු.
මෙහේ වාතය හරිම ඝනකම්.
මේ වනය පැරණියි.
ඉතා පැරණියි.
මතකයන් පිරිලා...
වෛරය වගේම.
මේ ගස් එකිනෙකාට කතා කරනවා.
ගිම්ලි!
ඔය පොරව පහත් කරන්න.
ඔවුන්ටත් හැඟීම් තියෙනවා මිත්‍රයා.
සුරයන් තමයි එය පටන් ගත්තේ.
ගස් අවදි කරලා, ඔවුන්ට කතා කරන්න උගන්වන්න.
කතා කරන ගස්.
ගස් වලට මොනවද කතාකරන්න තියෙන්නේ?
ලේන් බෙටි වැටෙන ප්‍රමාණ ගැන මිසක.
ඇරගෝන්, යමක් එනවා මේ ලඟම!
මොනවද පෙනෙන්නේ?
ධවල මායාකරුවා පැමිණෙනවා.
ඔහුට කතා කරන්න ඉඩ දෙන්න එපා. අපට මායාවක් හෙලාවි.
අපි ඉක්මන් විය යුතුයි.
නුඹලා සොයන්නේ පුංචි හොබිට්ටන් දෙදෙනෙකුගේ මග සලකුණු.
ඔවුන් කොහේද?
ඔවුන් පෙරේදා මේ අසලින් ගමන් කළා.
ඔවුන් සිතූ නැති කෙනෙක් ඔවුන්ට හමුවුණා.
එයින් ඔබලාට සැනසීමක් ලැබුණාද?
නුඹ කවුද?
පෙනෙන්නට එනවා!
වෙන්න බෑ.
මට සමාවෙන්න.
ඔබ සරුමාන් කියා මම හිතුවේ.
මම සරුමාන් තමයි.
එහෙම නැත්තම්, සරුමාන් සිටිය යුත්තා වූ ආකාරයයි.
ඔබ වැටුණා.
ගින්දර මැදින්...
ජලය මැදින්.
පහතම ගුහාවක සිට ඉහළතම මුදුනකට...
මොර්ගොත්ගේ බැල්රොග් යක්ෂයා සමග මම සටන් කළා.
අවසානයේ මම සතුරාව පහලට විසි කර දමා...
ඔහුව නැසුවා කඳු පතුලෙහි.
අන්ධකාරය මා වෙලා ගත්තා...
මම සිතුවිල්ලෙන්ද කාලයෙන්ද ඔබ්බට ඇදී ගියා.
තාරකා ඇදී ගියා හිස් මත්තෙන්..
සෑම දිනක්ම මහා පොළවේ ආයුකාලය තරම් දිගු වූවා.
නමුත් එය අවසානය නොවෙයි.
මා තුලින් ජීවයක් නැවතත් දැනුනා.
මාව නැවතත් එවනු ලැබුවා...
මාගේ කාර්යය නිම වන තුරු.
ගැන්ඩල්ෆ්.
ගැන්ඩල්ෆ්?
ඔව්.
එහෙමයි ඔවුන් මට ආමන්ත්‍රණය කලේ.
අළු ලෝගුධාරී ගැන්ඩල්ෆ්.
එයයි මගේ නම වූයේ.
ගැන්ඩල්ෆ්.
මමයි ධවල ගැන්ඩල්ෆ්.
මම නැවතත් ඔබ අතරට එනවා...
බාදිය හැරෙන්නා වූ මේ මොහොතේ.
ඔබේ ගමනේ එක පියවරක් අවසන්. තව එකක් ඇරඹෙනවා.
- අපි එඩොරාස් වෙත යා යුතුයි හැකි වේගයෙන්. - එඩොරාස්?
ඒකත් කෙටි දුරක් නෙවෙයි!
අපට රෝහානයේ කරදර ගැන ආරංචි වුණා. රජු නරක අතට හැරෙමින් ඉන්නේ.
ඔව්, එය ලෙහෙසියෙන් සුව කරන්න බැරි වේවි.
එහෙනම් අපි මේ තරම් දුර දුවගෙන ආවේ තේරුමක් නැතිවද?
අපි දාලා යනවාද අර අහිංසක හොබිට්ටන් මේ...
ගුප්ත, අඳුරු ගස් වලින් පිරුණු තැන....?
මම කිව්වේ, ලස්සන...
ඉතා ලස්සන වනාන්තරය.
නිකන්ම නොවෙයි මෙරී සහ පිපින් ෆැන්ගෝන් වනයට පැමිණුනේ...
මහා බලයක් මෙහි නිදමින් සිටියා වසර දිගු ගණනක්.
මෙරී සහ පිපින්ගේ පැමිණීම හරියට මහා නායයෑමක් ඇතිකරන්නට හැකි..
පුංචි ගල් කැටවල පැමිණීම වගෙයි.
එක දෙයකින් ඔබ තවමත් ඉස්සර වගේමයි මිත්‍රයා
ඔබ තවමත් ප්‍රෙහේලිකා වලින්මයි කතාව.
අතීත යුගයක සිට නොසිදුවූ දෙයක් සිදු වීමටයි යන්නේ.
එන්ටුවන් අවදි වී....
- ඔවුන් ශක්තිමත් බව දැනගනීවි. - ශක්තිමත්?!
හොඳට හිටියි..
ඔය තැති ගැනීම පැත්තකට දාන්න අඟුටුමිටි මහත්තයෝ.
මෙරී සහ පිපින් බොහොම ආරක්ෂිතයි.
ඇත්තටම කිව්වොත් ඔබට වඩා ඔවුන් ඉතාමත් ආරක්ෂිතයි.
මේ අලුත් ගැන්ඩල්ෆ් පරණ එක්කෙනාට වඩා මුස්පෙන්තුයි.
මේ එන්නේ මෙයරාවෙක්...
මගේ ඇස් මායාවකින් රැවටී නැතිනම්.
සේයාවර
ඔහු තමයි සියලු අසුන්ගේ අධිපතියා...
බොහෝ අන්තරා මැද ඔහු මගේ මිත්‍රයාව සිටියා.
ප්‍රියබරිය මාගේ...
දුටිමි බැබළෙනු වාගේ...
ග්‍රීස්මයේ එක් දිනෙක...
රත්-රන්ද ඔබ තුරු හිසේ...
ඔබ පැලඳු කිරුළේ.
කොතරම් අගනා පද පෙළක්ද.
- තව දුරද? - බුර්-හාරුම්. ඉක්මන් වෙන්ට එපා.
ඔබ කියාවි මහා දුරක් කියලා.
මගේ නිවහන තියෙන්නේ වනාන්තරය ගැඹුරේ...
කන්දේ පාදම සමීපයේ.
මම ගැන්ඩල්ෆ්ට කිව්වා ඔබලාව ආරක්ෂිතව තියනවා කියලා.
ඒ වගේම, ආරාක්ෂිතව තමයි ඔබලාව මම තියන්නේ.
මම හිතන්නේ මේ ඊළඟ පදපෙලත් ඔබලා රස විඳියි කියලා.
ඒකත් මගේම පටබැඳුමක්.
හරි.
නිදනා වූ දළු පියස යටින්...
තුරුවල සිහිනය දිගහැරේ...
වනයේ මහා සල කොළ සිසිලෙන්...
හමයි අවරදිගෙන් සුළං රැලක්...
මා වෙත ආපසු එනු මැනවි...
ඇවිත් කියන් මගේ රට අගනෙයි.
නිදාගන්න පුංචි ශයර-පොඩ්ඩනේ
රෑ ශබ්ද වලින් කලබල වෙන්න එපා.
උදේ එලිය එන තුරු නිදා ගන්න.
මට වනයේ වැඩ කටයුත්තක් තියෙනවා.
බොහෝමයක් ඉන්නවා කතා කරන්න. බොහෝමයක් ඉන්නවා ආ යුතු.
අඳුරු සේයාවක් ෆැන්ගෝන් මතයි.
සියලු ගහ කොළේ මියැදීම අත ලඟයි.
නැගෙනහිර අඳුරු සේයා පටලය දැන් හැඩ ගැහෙනවා.
සව්රොන්ට කිසිම සතුරු බලවේගයක් නැති වේවි.
බරාදූර් බලකොටුව මුදුනේ සිට ඔහුගේ ඇස නොනිවී බලා ඉන්නවා.
නමුත් තවමත් බියෙන් තොරව සිටීමට තරම් ඔහු ශක්තිමත් නෑ.
සැකය සැමදාමත් ඔහුව තෙරපනවා.
කට කතා ඔහුට ආරංචි වී තිබෙන්නේ.
නුමනෝර පෙළපතෙහි උරුමක්කරු තවමත් යහතින් සිටින බවට.
සව්රොන් ඔබට බියයි, ඇරගෝන්.
ඔහු බියයි ඔබ අනාගතයේ පත්වන්නා ගැන.
එනිසා ඔහු වහ වහා මනුෂ්‍ය ලෝකය වෙත පහර දේවි.
ඔහු තමුන්ගේ රූකඩයා සරුමාන් ලවා රෝහානය විනාශ කර දමාවි.
යුද්ධය එනවා.
රෝහානය ආරක්ෂා කරගත යුතුයි, එයයි අපේ පළමු අභියෝගය...
මොකද රෝහානය දුර්වලයි, බිඳ වැටීමට ඉතා ආසන්නයි.
රජුගේ මනස වහල් බවට වැටී ඇත්තේ, මෙය සරුමාන්ගේ පැරණි උපක්‍රමයක්.
තියොඩන් රජු මත ඔහුගේ දිෂ්ටිය ඉතා බලවත්
සව්රොන් සහ සරුමාන් තොණ්ඩුව තද කරමින් ඉන්නේ.
ඔවුන් කොතරම් උපායකාරී වුණත්...
අපට එක වාසියක් තිබෙනවා..
මුද්ද තවමත් සැඟවිලා.
අපි එය විනාශ කරන්න අර අඳීවි කියා...
ඔවුන්ගේ අඳුරුතම සිහින වලින්වත් සැක කරලා නැහැ.
සතුරාගේ ආයුධය මෙලෙසින් මොහොතින් මොහොත මෝඩෝරය දෙසට ඇදෙනවා...
හොබිට්ටෙකුගේ අතේ.
දවසින් දවස එය බිහිසුණු කන්දේ ගිනි ජාලාවට ලං වෙනවා.
අපි දැන් ෆ්‍රෝඩෝව විශ්වාස කල යුතුයි.
හැම දෙයක්ම තීරණය වෙන්නේ වේගය මත සහ...
මෙහෙයුමේ රහස්‍ය භාවය මතයි.
ඔහුට යන්න දීම ගැන ඔබ පසුතැවිලි වෙන්න එපා.
ෆ්‍රෝඩෝ මෙය කල යුත්තේ තනිවමයි.
ඔහු තනි නැහැ.
සෑම් ඔහු එක්ක ගියා.
ඇත්තට?
කොච්චර හොඳද.
ඔව්, බොහොම හොඳයි.
මෝඩෝරයේ කාළ දොරටුව.
අපොයි.
මගේ තාත්තාට කියන්න දෙයක් තියෙයි දැන් අපිව දැක්කානම්.
මහත්තයා කිව්වානේ මෝඩෝරයට යන පාර පෙන්නන්න කියලා...
හොඳ ස්මීගොල් කිව්ව විදිහටම කළා.
ඔව්.
එහෙනම් එච්චරයි.
අපිට ඒකෙන් එහාට යන්න හම්බවෙන්නේ නෑ.
බලන්න!
දොරටුව.
ඒක ඇරෙනවා!
මට පහලට යන්න පාරක් පේනවා.
සෑම්! එපා!
මහත්තයා!
- මාත් එක්ක එන්න කියලා කියන්නේ නෑ සෑම්. - මම දන්නවා ෆ්‍රෝඩෝ මහත්තයා.
මේ සුර සාළු වලටවත් අපිව හංගන්න පුළුවන් වෙන එකක් නෑ එහෙදි.
- දැන්! - එපා!
එපා මහත්තයා!
උන් ඔයාව අල්ලගනියි! ඔයාව අල්ලගනියි!
ඒක ගෙනියන්න එපා ඔහුට.
ඔහුට ඕනේ වස්තුව.
හැමවෙලේම ඒක සොයා සොයා ඉන්නේ.
වස්තුවටත් ඕනේ ඔහු ලඟට යන්නයි.
ඒත් ඒකට ඔහුට ඉඩ දෙන්න බැහැ.
නෑ! තවත් පාරක් තියෙනවා.
රහසිගත අඳුරු පාරක්.
- මේ ගැන මොකද කලින් කිව්වේ නැත්තේ? - මහත්තයා අහපු නැති හින්දා.
මූ මොකකට හරි එන්න හදන්නේ.
ඔයා කියන්නේ මෝඩෝරයට තවත් පාරක් තියෙනවා කියලද?
ඔව්, තවත් පාරක් තියෙනවා...
පඩිපෙලක් එක්ක.
ඊ ලඟට...
උමඟක්.
එයා අපිව මෙච්චර දුරක් අරගෙන ආවා සෑම්.
ෆ්‍රෝඩෝ මහත්තයා එපා.
එයා තමන්ගේ වචනයට අවංකව හිටියා.
එපා.
අපිව එක්කගෙන යන්න, ස්මීගොල්.
හොඳ ස්මීගොල් හැමවෙලේම උදව්වට කැමතියි.
කවුරුවත් ඉන්නවද?
රැවුල්තුරු?
කොහෙද එයා ගිහින් තියෙන්නේ?
මම ඊයේ රෑ ලස්සනම හීනයක් දැක්කා.
ලොකු පීප්පයක් තිබුනා දුම්කොළ පිරුණ.
අපි ඒ ඔක්කොම බීලා ඉවර කළා. ඊට පස්සේ...
ඔයාට අසනීප වුණා.
පරණ ටෝබි දුම් උගුරක් අදින්න තියෙනවානම්.
ඔයාට ඇහුණද?
අන්න ආයෙත්.
මොකක් හරි දෙයක් අමුතුයි. හොඳටම අමුතුයි..
ඔයා මොකක්හරි කිව්වා.... ගහක් වගේ.
නෑ, මම නිකන් හිරි ඇරියා විතරයි.
ඔයා උස ගිහිල්ලා.
- කවුද? - ඔයා!
- මොකකට වඩාද? - මට වඩා!
මම කොහොමත් ඔයාට වඩා උසයි.
පිපින්, හැමෝම දන්නවා මමයි උස කියලා. ඔයයි කොට එක්කෙනා.
නිකන් ඉන්න, මෙරී.
ඔයා මොකක්ද, අඩි තුනයි අඟල් හයක්? වැඩිම උනොත්?
ඒකට මම, අඩි තුනයි, අඟල් හතකටත් වඩා ටිකක් වැඩියි.
තුනයි අටක්!
අඩි තුනයි අඟල් අටක්.
ඔයා මොකක් හරි කළා.
මෙරී,එපා! ඒවා බොන්න එපා!
මෙරී!
එපා, රැවුල්තුරු කිව්වා ඔයාට බොන්න දෙන්න එපා කියලා.
- මට ඕනේ! - මේවා අනතුරුදායක වෙන්න පුළුවන්!
මෙහාට දෙනවා ඒක මෙරී!
මොකක්ද මේ වෙන්නේ?!
ඒක මගේ කකුලෙන් අල්ලාගෙන!
මෙරී!
උදව් කරන්න!
අහකට යනවා.
ඔහේ දැන්ම ඇහැරෙන්න කාරි නෑ.
පොළව බුදින්න, ගැඹුරට හාරන්න, වතුර බොන්න.
නින්දට යන්න.
යන්න යනවා.
එන්න, දැන් වනාන්තරය ඇහැරෙන වෙලාව.
මෙහෙ තවදුරටත් ආරක්‍ෂිත නෑ.
මේ ගස් දැන් චණ්ඩ වෙලා, භයානක වෙලා.
කේන්තිය පැසවනවා ඔවුන්ගේ හදවත්වල.
ඔවුන්ගේ සිතුවිලි දැන් අඳුරුයි.
ඔවුන්ගේ වෛරය දැඩියි.
ඔවුන්ට පුලුවන්නම් ඔයාලට අනතුරු කරාවි.
දැන් අපේ කාණ්ඩය බොහොම ස්වල්පයයි ඉන්නේ.
ඔවුන්ව ආම්බාන් කරන්න.
මෙච්චර කල් ජීවත් වෙලත් ඔයාල ඔච්චර පොඩ්ඩක් ඉන්නේ ඇයි?
- එන්ටු දරුවෝ නැත්ද? - බුර්-හාරුම්.
දැන් බොහොම දිගු කාලෙකට මෙහා එන්ටු උපතක් වෙලා නෑ.
- ඒ මොකද? - එන්ටු බිරින්දෑවරු නැතිවෙලා.
සමා වෙන්න.
- කොහොමද එයාලා මැරුණේ? - මැරුණේ? නෑ.
එයාලා නැතිවුණා.
දැන් අපිට එයාලාව හොයාගන්න බෑ.
ඔයාලා එහෙම දැක්කද එන්ටු බිරින්දෑවරු ශයරය පැත්තේ?
දැක්කයි කියලා කියන්න බෑ.
පිපින් ඔයා?
එයාලා මොන වගේද?
මට දැන් මතකයක් නෑ.
එඩොරාස්හි මෙඩුසෙල්ඩ් ස්වර්ණමය මැඳුර.
එහි වසන්නේ රෝහානයේ තියොඩන් රජු...
මනස ආක්‍රමණය කරනු ලද.
ඔහු කෙරේ සරුමාන්ගේ දිෂ්ටිය දැන් බොහෝ බලවත්.
මගේ උතුමණි, ඔබේ පුත්‍රයා...
ඔහු මියගියා.
උතුමණි?
මාමේ?
ඔහු වෙතට යන්නේ නැත්ද?
මොකුත්ම කරන්නේ නැත්ද?
කියන දේ පරිස්සමෙන්.
පිළිගැනීමක් බලාපොරොත්තු වෙන්න එපා.
ඔහු රාත්‍රියේ මිය යන්ට ඇති.
රජුට මොන තරම් ඛේදවාචකයක්ද..
තමුන්ගේ එකම පුතු සහ උරුමක්කරු නැතිවීම.
මට තේරෙනවා. ඔහුගේ වියෝව පිළිගැනීම අපහසුයි.
විශේෂයෙන්ම ඔබේ සහෝදරයාත් ඔබව අත හැරලා ගිහින් නිසා.
මාව අත හැරපන්, සර්පයා!
ඔබ තනිවෙලා.
කවුද දන්නේ ඔබ අන්ධකාරයේ මොනවාද දොඩවන්නේ කියලා...
රාත්‍රියේ අමිහිරි කල්පනාවල...
ඔබේ මුළු ජීවතයම හැකිලෙන බව පෙනෙන විට.
කුටියේ බිත්ති ඔබ වටා සිරවෙන බව පෙනෙන විට.
වල් වැදුණු සතෙක් හිර කරන්නට සෑදූ හිර කුටියක් වාගේ.
කොතරම් පියකරුද.
කොතරම් සීතලද.
හරියට වසන්තයක සුදුමැලි උදෑසනක් වගේ...
ශිශිරයේ සීතලට ඇලුම් කරන.
නුඹේ වචන විස වගේ.
මීට වඩා ප්‍රීතිමත් බවක් සොහොනකත් තියෙනවා.
අවි දරාගෙන තියොඩන් රජු ඉදිරියට යන්න දෙන්න බැහැ ගැන්ඩල්ෆ්.
ග්‍රිමා බුජඟමුඛගේ අනින්.
ඔබේ යෂ්ටිය.
මේ වයසක උන්දෑගේ සැරමිටිය උදුරා ගන්නේ නෑ නේද.
මගේ උතුමණි, අළු ලෝගුධාරී ගැන්ඩල්ෆ් පැමිණෙනවා.
ඔහු සැමදාමත් ඛේදයේ දූතයෙක් .
ඔබේ මැඳුරේ ආචාරශීලීත්වය ළඟකදී ඉඳලා අඩු වෙලා...
තියොඩන් රජුනි.
ඔහුව පිළිගන්නේ නැහැ.
මම මොකටද ඔබව පිළිගන්නේ...
ගැන්ඩල්ෆ් මේඝ කාකයා?
බොහොම සාධාරණ ප්‍රශ්නයක් උතුමණි.
පැය ඉතා ප්‍රමාදයි...
මේ විජ්ජාකරුවා පැමිණෙන්නට තෝරා ගත්.
"අශුභ-පුවත්" මම ඔහුට කියන්නේ.
අශුභ පුවතක් කියන්නේ අශුභ අමුත්තෙක්.
නිශ්ශබ්ද වනු. ඔය දෙපත් දිව දත්වලින් එහා තියා ගන්නවා.
මම ගින්දර සහ මරණය හරහා ගමන් කර පැමිණියේ...
නුඹ වගේ අමන පණුවෙක් සමඟ වාද කරන්න නොවෙයි.
ඔහුගේ යෂ්ටිය...
මම කිව්වා නේද මායාකරුවාගේ යෂ්ටිය ගන්න කියලා.
තියොඩන්...
තෙන්ගල්ගේ පුත්‍රයා...
ඔබ අඳුරේ වාඩිවී සිටියා හොඳටම ඇති.
මම ඔහේ වුණා නම් හෙලවෙන්නේ නෑ.
මට සවන් දෙනු!
මම ඔබව නිදහස් කරනවා...
මේ මායාවෙන්.
නුඹට මෙතැන කිසිම බලයක් නැහැ...
ගැන්ඩල්ෆ්, අළු ලෝගුධාරියා.
මම නුඹව ඇද දමනවා සරුමාන්, තුවාලයකින් විෂ උරා දමන්නාක් මෙන්
ඉන්න.
මම ගියොත් තියොඩන් මියෙනවා.
නුඹ මාව මැරුවේ නැහැ...
නුඹ ඔහුව මරන්නෙත් නැහැ.
රෝහානය මගෙයි.
යන්නට යනවා.
මම ඔය මුහුණ අඳුනනවා.
එයොවෙන්.
ගැන්ඩල්ෆ්?
නිදහස් වාතය ආශ්වාස කරන්න මගේ මිත්‍රයා.
ළඟක සිට මගේ සිහින අඳුරුයි.
ඔබේ ඇඟිලි වලට පරණ ශක්තිය මතක් වේවි...
ඔබේ අසිපත වැළඳ ගත්තොත්.
මම හැමදාමත්...
ඔබට සේවය කළා පමණයි උතුමණි.
නුඹේ මායාකර්ම මාව හතර ගාතයෙන් යන තිරිසනෙක් කරන්නයි ගියේ!
මට ඔබේ දෑසට නොපෙනී යන්න දෙන්න උතුමණි.
එපා උතුමණි, එපා.
ඔහුට යන්න දෙන්න.
ඔහුගේ ක්‍රියා නිසා ලේ වැගිරුණා ඇති.
මගේ පාරෙන් අයින් වෙනවා!
සැරදේවා, තියොඩන් රජු!
කෝ තියොඩ්‍රඩ්?
කෝ මගේ පුත්‍රයා?
"වීර රණකාමියා අනිටු මරණයකින් පෙලී ඇත...
...දුඛිත කවිඳුන් ගයයි ඔහු වෙනුවෙන්."
"මෙඩුසෙල්ඩ්හි...
...ඔහු තවත් නැහැ කියා...
...සුඛමුදිත විවේකය ලබනු වස්."
දයාබර නෑසියෙකි ඔහු..
...මරණය උදුරා ගත්."
සිම්බල්මාන.
සැමදාමත් මගේ මුතුන් මිත්තන්ගේ සොහොන්කොත් මත මේවා වැවුණා.
දැන් ඒවා මගේ පුත්‍රයාගේ සොහොන සරසාවි.
මේ තරම් දුෂ්ට කලක් මට ලැබුණාද...
බාලයන් මියැදී මහල්ලන් රැඳෙනවා.
මම තවත් ජීවත් විය යුතුයි...
මගේ පෙළපතේ අවසානය දකින්නට.
තියොඩ්‍රඩ්ගේ මරණය ඔබේ වරදක් නොවෙයි.
කිසිම දෙමව්පියෙකුට තමන්ගේ දරුවා වල දමන්නට සිදු නොවිය යුතුයි.
ඔහු සවිමත් ජීවිතයක් ගත කළා.
ඔහුගේ ආත්මය ඔබේ පියවරුන්ගේ මැඳුරට යන මාවත සොයාගනීවී.
"සැපතට පැමිණෙත්වා."
"යනු තියොඩ්‍රඩ්, යනු."
ඔවුන්ට කිසිම අනතුරු හැඟවීමක් ලැබුනේ නැහැ.
ඔවුන් නිරායුධව සිටියේ.
දැන් මේ මෘග මිනිස්සු පෑළගම් හරහා පුළුස්සමින් යනවා...
හසුවන සෑම දෙයක්ම.
අම්මා කෝ?
මේ තියෙන්නේ පොඩි සලකුණක් විතරයි සරුමාන්ගේ කෲරත්වයේ.
මෙය තවත් දැඩි වේවි, සව්රොන්ගේ බලයට බියෙන්.
සේනාව පිටින් ගිහින් ඔහුට මුහුණ දෙන්න.
ඔබේ කාන්තාවන් සහ දරුවන්ගෙන් ඔහුව ඉවතට ඇද දමන්න.
ඔබ සටන් කල යුතුයි.
ඔබට පක්ෂපාත හොඳ මිනිසුන් 200ක් උතුරට හඹා යනවා මේ මොහොතෙත්.
එයොමර් ඔබට පක්ෂපාතියි.
ඔහුගේ සෙබළුන් නැවත ඇවිත් ඔවුන්ගේ රජු වෙනුවෙන් සටන් කරාවි.
ඔවුන් දැන් මෙහෙන් ගව් 300ක් පමණ දුර ඇති.
එයොමර්ට නොහැකියි අපට උදව් කරන්න.
මම දන්නවා ඔබට මගෙන් කුමක්ද අවශ්‍ය කියලා...
නමුත් මම මගේ ජනයාට තවදුරටත් මරණය ගෙන එන්නේ නෑ.
මම විවෘත යුද්ධයක අවදානම ගන්නේ නෑ .
යුද්ධය ඔබට විවෘතයි, ඔබ එහි අවදානම ගත්තත් නොගත්තත්.
අන්තිමට මම බැලූ වේලේ...
තියොඩන් මිසක ඇරගෝන් නෙවෙයි රෝහානයේ රජු.
එසේනම් රජුගේ තීරණය කුමක්ද?
රජුගේ ආඥාව පරිදි...
නගරය සිස් විය යුතුයි.
අපි ශිරස්ක පතලේ ආරක්ෂාව පතා යනවා.
වස්තු පොඩි බැඳ නොගෙන අවශ්‍ය දෑ පමණක් ගෙන යන්න.
ශිරස්ක පතල...
මොවුන් කඳුකරයට පලා යනවා නැගී නොසිට.
රජු හැර ඔවුන්ව ආරක්ෂා කරන්නේ කවුද?
ඔහු කරන්නේ ජනයාගේ සුබසිද්ධියට උචිතයි කියා හිතෙන දේයි.
ශිරස්ක පතල පෙර ඔවුන්ව ආරක්ෂා කර තිබෙනවා.
ඒ ආගාධයෙන් එලියට ඒමක් නැහැ. තියොඩන් වැටෙන්නේ උගුලකටයි.
ඔහු හිතන්නේ ඔවුන්ව ආරක්ෂිත බිමකට රැගෙන යනවා කියායි.
ඔවුන්ට වෙන්නේ සමූල ඝාතනයක්.
තියොඩන්ට දැඩි අභිමතයක් තිබෙනවා. නමුත් මට බයයි ඔහු ගැන.
මට රෝහාන් රාජධානියේ සුරැකුම ගැන බයයි.
ඔහුට අවසානයට පෙර ඔබව උවමනා වෙයි, ඇරගෝන්.
රෝහානයේ ජනතාවට ඔබව අවශ්‍ය වෙයි.
රැකවල් ආරක්ෂා විය යුතුයි.
ඒවා රැකේවී.
අළු පැහැ ගාමිකයා.
එහෙමයි මිනිසුන් මාව හැදින්වුවේ.
මිනිසුන් තුන්සියයකගේ ජීවිත මම ගත කළා, නමුත් දැන් මට තවත් කාලයක් නැහැ.
වාසනාවේ බලයෙන් මගේ ගවේෂණය අසාර්ථක වන එකක් නැහැ.
පස්වන දවසේ පළමු අරුණෙන් මගේ පැමිණිම බලාපොරොත්තු වෙන්න.
අරුණේ මොහොතින්, නැගෙනහිර බලන්න.
යන්න.
ඔය අශ්වයාට බාගෙට පිස්සු උතුමණි. ඔබට කරන්න පුලුවත් දෙයක් නැහැ. ඔහුව අත අරින්න.
ඔහොම ඉන්න...
...සන්සුන් වෙන්න.
ඔහොම ඉන්න...
සන්සුන්ව...
...සන්සුන්ව...
යුද්ධයක් ගැන කතා ඇහුනද?
මොකක්ද ඔයාගේ නම?
එයාගේ නම බ්‍රේගෝ.
මගේ ඥාති සහෝදරයාගේ අශ්වයා.
බ්‍රේගෝ.
රාජකීය නමක්.
මොකක්ද කලබලය බ්‍රේගෝ?
මොනවාද දැක්කේ?
මම අහලා තියෙනවා සුරයන්ගේ මායා බලය ගැන...
ඒත් උතුරේ වන භටයෙක් ළඟ එය තියෙයි කියලා හිතුවේ නෑ.
ඔබ කතා කරන්නේ ඔවුන්ගේ කෙනෙක් වගේමයි.
මම නදීනිම්නයේ ඇති දැඩි වුණේ...
එක්තරා කාලෙකට.
මේ හාදයාට යන්න දෙන්න..
එයා යුද්ධය දැක්කා ඇති.
ධවල ගැන්ඩල්ෆ්.
මෝඩ ගැන්ඩල්ෆ්!
ඔහුගේ අළුත් බල මහිමයෙන් මාව යටහත් කරන්නද හිතන්නේ?
තුන් දෙනෙක් මායාකරුවා පසුපසින් ආවා.
සුරයෙක්, අඟුටුමිට්ටෙක් සහ මිනිසෙක්.
නුඹ ළඟ අශ්ව ගඳයි.
ඒ මිනිසා...
- ඔහු ගොන්ඩෝරයෙන්ද? - නැහැ, උතුරෙන්.
උතුරේ ඩුනඩායින් වන භටයෙක් කියා මම හිතුවේ.
ඔහුගේ ඇඳුම් අබලන්.
නමුත් ඔහු අත විශේෂ මුදුවක් තිබුනා.
සර්පයෝ දෙදෙනෙක්, කොළ පැහැ මානික්‍ය ඇස් සහිත.
එකෙක් ගිලිමින්, අනෙකා රන් මල් ඔටුන්නක් පැළඳ.
බරහීර් ගේ මුදුව.
එහෙනම් ගැන්ඩල්ෆ් හිතන්නේ ඔහු ඉසිල්දූර්ගේ උරුමක්කරු හොයාගෙන කියලා.
ගොන්ඩෝරයේ නැති වූ රජු. මොන මෝඩයෙක්ද.
ඒ පෙළපත බිඳිලා බොහෝ කල්.
එයින් කමක් නෑ.
මනුෂ්‍ය ලෝකය බිඳ වැටේවි.
එය එඩොරාස්හිදී ආරම්භ වේවි.
මම සූදානම්, ගැම්ලින්.
මගේ අශ්වයාව ගෙනෙන්න..
මේ පැරදුමක් නෙවෙයි.
අපි නැවතත් පැමිණෙනවා.
ඔබට කඩු හරඹයට හැකියාවක් තියෙනවා වගේ.
මේ දේශයේ කාන්තාවන් බොහෝ කලකට පෙර ඉගෙන ගත්තා:
කඩුවක් නැති අය පවා ඒවා නිසා මැරෙන බව.
මම මරණයටත් වේදනාවටත් බය නැහැ.
ඔබ මොනවාටද බය ආර්යාවනි?
කූඩුවකට.
සිර කඩුලු වලන් කොටුවී සිට එය වැළද ගන්නා මහලු වියක්.
වීරත්වය මතකයෙන් සහ ආශාවෙන් එපිටට නැතිවී යෑම.
ඔබ රජුන්ගේ දියණියක්...
රෝහානයේ වීර සෙබළියක්.
මම හිතන්නේ නැහැ ඔබේ දෛවය එවැනියි කියා.
තියොඩන් එඩොරාස්හි රැඳෙන එකක් නැහැ.
එය දුර්වලයි. ඔහු එය දන්නවා.
ඔහු නගරය වෙත පහර දීමක් බලාපොරොත්තු වෙයි.
ඔවුන් පලා යාවි ශිරස්ක පතලට...
රෝහානයේ මහා බලකොටුව.
එයට ඇත්තේ කඳු හරහා යන භයානක මාර්ගයක්.
ඔවුන්ට යන්න වෙන්නේ සෙමින්.
ඔවුන් සමඟ කාන්තාවන් සහ ළමුන් සිටීවි.
වාග-රෝහකයන් පිටත් කරනු.
ඒයි ගඳයා, වැඩිය දුර යන්න එපා.
- ඇයි එහෙම කරන්නේ? - මොකක්ද?
එයාට එහෙම නම් කියන්නේ, අපහාස කරන්නේ හැමවෙලේම.
මොකද...
ඒක උගේ හැටි හින්දා ෆ්‍රෝඩෝ මහත්තයා.
ඌ ලඟ බොරු සහ වංචාව මිසක හොඳක් නැති හින්දා.
මුද්ද ගැන විතරයි උගේ ආසාව. එච්චරයි ඌට ඕනේ.
ඔයාට කිසිම තේරුමක් නැහැ ඒක එයාට කරපු දේ...
ඒක තවමත් එයාට කරන දේ.
මට ඕනේ එයාට උදව් කරන්න සෑම්.
මොකටද?
මොකද මට විශ්වාසයි එයාට ඒකෙන් මිදෙන්න පුළුවන් බව.
ඔයාට ඌව බේරන්න බැහැ ෆ්‍රෝඩෝ මහත්තයා.
ඔයා ඒවා ගැන දන්නේ මොනවද? මොකුත් නෑ!
මට සමාවෙන්න සෑම්. මම එහෙම කිව්වේ ඇයි කියලා මම දන්නේ නෑ.
මම දන්නවා.
ඒ මුද්ද නිසයි.
ඔයාට ඒකෙන් අහකට ඇස් හරවන්න බැහැ.
මම ඔයාව බලාගෙන හිටියේ.
ඔයා කන්නේ නැහැ. නිදාගන්නෙත් අඩුවෙන්.
ඒක ඔයාව අල්ලාගෙන ෆ්‍රෝඩෝ මහත්තයා.
- ඒකට විරුද්ධව සටන් කරන්න. - මම දන්නවා මම මොකක්ද කරන්න ඕනේ කියලා සෑම්.
මුද්ද බාර වුණේ මටයි. ඒක මගේ වගකීමයි.
මගෙයි! මගේ විතරයි!
ඔයාට ඔයාව ඇහෙනවද?
ඔයා කවුරු වගේද කතා කරන්නේ කියලා දන්නවද?
අපට ඒක ඕනේ.
අපට ඒක නැතුව බැහැ.
වස්තුව ලබා ගන්න ඕනේ.
උන් අපෙන් ඒක හොරකම් කළා.
හොර හොබිට්ටෝ.
දුෂ්ට, කපටි, වංක.
නෑ, මහත්තයා එහෙම නෑ.
ඔව් වස්තුවේ, වංකයි.
උන් ඔහේව රවට්ටයි, හිංසා කරයි, බොරු කියයි!
මහත්තයා මගේ යාළුවා.
ඔහේට යාළුවෝ කවුරුත් නෑ, කවුරුත් ඔහේට කැමති නෑ.
මම අහන්නේ නෑ, අහන්නේ නෑ.
ඔහේ බොරුකාරයෙක්, හොරෙක්.
නෑ.
මිනීමරුවා.
යනවා යන්න.
යන්න?
මම ඔහේට වෛර කරනවා.
මම නැත්තම් ඔහේ මෙලහට කොහෙද? ගොලම්. ගොලම්.
මමයි අපිව බේර ගත්තේ.
මම හින්දයි. මම නිසයි අපි බේරුණේ.
තව දුරටත් නෑ.
මොකක්ද කිව්වේ?
මහත්තයා දැන් අපිව බලා ගන්නවා.
අපිට ඔහේව එපා.
මොකක්?
දැන් ගිහින්...
ආයෙත් කවදාවත් එන්න එපා.
නෑ.
දැන් ගිහින් ආයෙත් එන්න එපා.
දැන් ගිහින් ආයෙත් එන්න එපා!
අපි එයාට යන්න කිව්වා.
එයා යන්න ගියා වස්තුවේ.
ගිහින්, ගිහින්, ගිහින්!
ස්මීගොල් නිදහස්!
බලන්න.
බලන්න. ස්මීගොල් හොයාගත්ත දේ?
උන් තරුණයි.
උන් ලපටියි, බොහොම හොඳයි.
ඔව් උන් හොඳයි, උන්ව කන්න, කන්න!
එයාව ඔක්කාර කරයි ඔහේ...
ඔහොම හැසිරිලා.
හාවුන් දෙපලක් කන්න පුළුවන් එකම විදියයි තියෙන්නේ.
මොකක්ද ඔය කරන්නේ?
මෝඩ මහත හොබිට්ටා.
ඒක විනාස කරනවා.
මොනවා විනාස කරන්නද? උන්ගේ තියෙන්නෙත් මස් පොඩ්ඩයි.
අපට දැන් ඕනේ හොඳ අල ගෙඩි ටිකක්.
මොනවාද අල කියන්නේ වස්තුවේ?
මොනවාද අල කියන්නේ ඈ?
අර්තාපල්!
තම්බන්න, පොඩි කරන්න, හොද්දකට දාන්න.
ලස්සන ලොකු රත්තරන් පාට අල තීරු හොඳ බැදපු මාලු කෑල්ලක් එක්ක.
ඒකට ඔහේටවත් එපා කියන්න බෑ.
අපොයි, පුළුවන්.
හොඳ මාලුවෙක් නාස්ති කරන්න.
අපිට ඒක අමුවෙන් දෙන්න...
දඟලන ගමන්.
ඔහේගේ අල තියාගන්නවා.
ඔහෙගෙ කිසිම තේරුමක් නෑ.
ෆ්‍රෝඩෝ මහත්තයා?
- කවුද ඒ? - දුෂ්ට මිනිස්සු.
සව්රොන්ගේ හේවායෝ.
ඔවුන්ව මෝඩෝරයට කැඳවලා.
අඳුරු බලපතියා සියලුම හමුදා කැඳවනවා.
තව වැඩි කලක් නොයයි. ටික කලකින් ඔහු සූදානම් වෙයි.
- සූදානම් මොකටද? - යුද්ධයට.
ලෝකයම අඳුරේ වසාගන්නා අන්තිම යුද්ධයට.
අපි දැන් යන්න ඕනා. එන්න සෑම්.
ෆ්‍රෝඩෝ මහත්තයා.
අර බලන්න.
ඔලිෆොන්ටුවෙක්.
ගමේ කවුරුවත් අපිව විශ්වාස කරන එකක් නෑ.
ස්මීගොල්?
අපි මෙතන ගැවසුණා හොඳටම ඇති.
එන්න සෑම්.
ඉන්න! අපි අහිංසක සංචාරකයෝ!
මේ පළාත් වල සංචාරකයෝ නැහැ, අඳුරු කුළුණේ හේවායෝ මිසක.
අපිට රහස් රාජකාරියක් පැවරිලා තියෙනවා.
සතුරාට එරෙහි අය අපට බාධා කරන එක නුවණට හුරු නැහැ.
සතුරා?
මොහුගේ රාජකාරියත් ඔබට දෙවැනි නැහැ මම හිතන්නේ.
ඔහුගේ නම මොකක්ද...
කොහේ ඉඳන්ද ඔහු පැමිණියේ..
හදවතින් ඔහු සැබෑවටම නපුරුද...
මොන බොරු සහ තර්ජන නිසාද ඔහු ගෙදරින් පිටවෙලා මහා දුරක් ආවේ...
ඔහු ගෙදර ඉන්න කැමැත්තෙන් හිටියාද කියලා හිතෙන්නේ නැත්ද?
සමාදානයෙන්.
යුද්ධය අපි හැමෝවම මළ සිරුරු කරාවි.
ඔවුන්ගේ අත් බඳින්න.
ඇත්ත තමයි, අඟුටුමිටි කාන්තාවෝ වැඩිපුර පේන්න නැහැ.
ඔවුන් පෙනුමෙන් සහ කටහඬින් කොච්චර සමානද කියනවානම්...
හුඟක් වෙලාවට අඟුටුමිටි මිනිසුන් කියා රැවටෙන වෙලාවල් තියෙනවා.
රැවුල් වලින්.
මේ හින්දා, විශ්වාසයක් ඇතිවෙලා තියෙනවා...
අඟුටුමිටි කාන්තාවෝ නැහැ කියලා...
ඒ වගේම අඟුටුමිට්ටෝ පොලවේ ගුල් වලින් ඉපදෙනවා කියලා...
ඒක කිසිම තේරුමක් නැති මතයක්.
ඔක්කොම හොඳින්, කවුරුවත් කලබල වෙන්න එපා.
හිතාමතා කරපු දෙයක්, හිතාමතා කරපු දෙයක්.
මම මගේ ඥාති දියණිය සිනාසෙනවා දැකලා නැහැ හුඟ කලකින්.
ඇගේ මියගිය පියාව රැගෙන එනවිට ඇය දරුවෙක්.
අසුරයින් ඔහුව කපා කොටා දමා තිබුණේ.
ඇය ඇගේ මව දුකින් මියැදෙන හැටි බලා හිටියා.
ඊට පසුව ඇය තනිවුණා, බියෙන් තමුන්ගේ රජුට සාත්තු කරන්න.
ඇයට පියෙක් වගේ ආදරය කල යුතුවූ වයසක මිනිහෙක් වෙනුවෙන් ඇප උපස්ථාන කරන්න.
ගිම්ලි.
එපා. මට දැන් බැහැ.
ඇත්තටම බැහැ.
මම හොදි ටිකක් හැදුවා.
මහ ලොකු දෙයක් නෙමෙයි, නමුත් ඒක රස්නෙයි.
ස්තුතියි.
- ඒක හොඳයි. - ඇත්තටම?
මගේ මාමා අමුතු දෙයක් කිව්වා.
එයා කිව්වා ඔයා මගේ සීයා තෙන්ගල් සමඟ එකට යුද්ධයට ගියා කියලා.
නමුත් එයාට වැරදිලා වෙන්න ඇති.
තියොඩන් රජුට හොඳ මතකයක් තියෙනවා. එයා ඒ කාලේ පොඩි දරුවෙක්.
එහෙනම් ඔයාට දැන් වයස හැටක්වත් ඇති.
හැත්තෑවක්?
අසූවක් වෙන්න බැහැ!
අසූ හතයි.
ඔයා ඩුනඩායින්වරයෙක්.
නුමනෝර පෙළපතින් පවතෙන්නෙක්. දීර්ඝ ජීවිත කාලයක් හිමි.
ඔබේ පෙළපත දැන් පුරාවෘත්තයක් බවට හැරවිලා කියලයි කියවෙන්නේ.
අපි කිහිප දෙනෙක් තව ඉන්නවා.
උතුරේ රාජධානි බොහෝ කාලයකට කලින් විනාශ වුණා.
මට සමාවෙන්න. කරුණාකරලා කන්න.
සැඳෑතරුවේ ආලෝකය අඩු වැඩි වන්නේ නැහැ.
මම කැමති කෙනෙකුට එය දෙන්නට පුළුවන්.
මගේ හදවත වාගේ.
නින්දට යන්න.
මම ඉන්නේ නින්දේ.
මේ සිහිනයක්.
එහෙනම් මේ සුබ සිහිනයක්.
නිදාගන්න.
ඔබ මට දිනක් කිව්වා...
මේ දිනය එයි කියලා.
මේ අවසානය නොවෙයි, මේ ඇරඹුමයි.
ඔබ ෆ්‍රෝඩෝ සමඟ යා යුතුයි.
එයයි ඔබේ මාවත.
මගේ මාවත සැඟවිලා.
එය දැනටමත් ඔබේ දෙපා යටින් එලිලා.
දැන් ඔබට පැකිලෙන්නට බැහැ.
අර්වෙන්...
ඔබ වෙන කිසිවක් විශ්වාස කරන්නේ නැතිනම්....
...මෙය විශ්වාස කරන්න...
...අප ගැන විශ්වාස කරන්න.
ඇය කොහෙද?
ඔය ආභරණය ඔබට දීපු.
අපේ කාලය අවසාන වෙමින් තියෙන්නේ.
අර්වෙන්ගේ කාලය අවසන් වෙමින් තියෙන්නේ.
ඇයට යන්න දෙන්න.
ඇයට අවරදිගට යාත්‍රා කරන්නට ඉඩ දෙන්න.
ඔබ ගැන ඇති ආදරය දරාගෙන ඇයට අමරණීය දේශයට යන්නට ඉඩ දෙන්න.
එහි එය සදාහරිතව රැකේවි.
නමුත් හුදෙක් මතකයක් පමණයි.
මම මගේ දියණිය මරණයට කැප කර යන්නේ නැහැ.
- ඇය රැඳී සිටින්නේ තවමත් බලාපොරොත්තුවක් ඇති නිසයි. - ඇය ඉන්නේ ඔබ නිසයි.
ඇය අයිති ඇගේ ජනයා සමඟයි.
මෙහෙමද ඔබ පිටත් වෙන්නේ?
හිමිදිරියේ හොර රහසේම යන්න පුළුවන් වෙයි කියලා හිතුවාද?
මම නැවත එන්නේ නැහැ.
ඔබ යුද්ධයට ඇති හැකියාව අවතක්සේරු කරනවා.
ඔබ නැවත පැමිණේවි.
මම කියන්නේ යුධ බිමේ මරණයක් ගැන නොවෙයි.
මොකක් ගැනද ඔබ කියන්නේ?
ඔබට මාර්ගයක් විවෘතයි...
...තවත් ජීවිතයකට...
...යුද්ධයෙන්, කණගාටුවෙන්, වික්ෂිප්ත බවින් තොර.
ඇයි මෙහෙම කියන්නේ?
මම මනුෂ්‍යයෙක්. ඔබ සුරයෙක්.
මෙය සිහිනයක් පමණයි, අර්වෙන්.
සිහිනයක්ම පමණයි.
මට ඔබව අදහා ගන්න බැහැ.
මේක අයිති ඔබටයි.
ඒක තිළිණයක්.
තියා ගන්න.
උතුමණි?
ඇය අමරණීය දේශයට යාත්‍රා කරනවා ඇගේ පරපුරේ ඉතිරි සියල්ලන් සමඟ.
මොකක්ද?
- හාමා? - හරියටම දන්නේ නෑ.
වාගයෝ!
ඔත්තුකරුවෙක්!
- මොකක්ද? මොනවාද පේන්නේ? - වාගයෝ! අපට පහර දෙනවා!
ඔවුන්ව මෙතනින් ගෙනියන්න!
සියලු අසරුවන් ඉදිරියට.
කෝ මෙහෙට එන්න, මාවත් උඩට ගන්න. මමත් අසරුවෙක්.
මෙහෙට දෙන්න!
ඔබ අපේ ජනයාව ශිරස්ක පතලට ගෙන යා යුතුයි, ඉක්මන් කරන්න.
- මට සටන් කරන්න පුළුවන්. - නෑ!
ඔයා මේක කල යුතුයි. මම වෙනුවෙන්.
මගේ පස්සෙන් එන්න!
- ඉදිරියට. මම කිව්වේ, ඉදිරියට යන්න. - පහත් බිම කරා යන්න!
- අන්න හරි, දැන් යන්න! - එකට ඉන්න!
ඔය ලස්සන මුහුණ ගේනවා මගේ පොරොව ලඟට.
ඒක මගේ එකක් විදිහටයි ගණන් ගන්නේ!
ගඳ ගහන සතා.
ඇරගෝන්!
ඇරගෝන්?
වුණේ මොකක්ද කියනවා, මම ඔහේගේ මරණය පහසු කරන්නම්.
ඔහු...
මැරුණා.
පොඩි පිම්මක් පැන්නා ආගාධයෙන්.
නුඹ බොරු කියන්නේ.
තුවාලකරුවන් අශ්වයන් මතට ගන්න.
අයිසේන්ගාඩ්හි වෘකයින් නැවතත් ඒවි.
මැරුණු අය හැර යන්න.
එන්න.
- ඇති යාන්තම්! - ශිරස්ක පතල.
අන්න ශිරස්ක පතල.
අපි ආරක්ෂිතයි!
අපි ආරක්ෂිතයි ආර්යාවනි.
ස්තුතියි.
- අම්මා! - එයොතේන්!
ෆ්‍රේදා!
- කෝ ඉතිරිය? - මෙච්චරයි අපිට බේරා ගන්න පුළුවන් වුණේ ආර්යාවනි.
ගුහාවලට ගෙනියන්න.
රජතුමාට මාර්ගය දෙනු.
තියොඩන් රජුට මාර්ගය ඉඩ දෙනු.
බොහොම පොඩ්ඩයි. බොහොම පොඩ්ඩයි ආපහු ඇවිත් තියෙන්නේ.
අපේ ජනයා ආරක්ෂිතයි.
අපි බොහෝ ජීවිත වලින් ඒකට වන්දි ගෙව්වා.
ආර්යාවනි.
ඇරගෝන් උතුමා...
එයා කොහෙද?
එයා වැටුණා.
අපේ බලකාය සියල්ලම පිටත ප්‍රාකාරයෙන් ඇතුලට ගන්න.
දොරටුව අවහිර කරන්න. වටපිට මුරකාවල් යොදන්න.
සටන් කරන්න බැරි අය ගැන මොකද උතුමාණනි? කාන්තාවන් සහ ළමයින්?
ඔවුන්ව ගුහා තුලට ගෙනියන්න.
සරුමාන්ගේ හස්තය සත්තකින්ම දිගු වෙලා ඇති අපි වෙත එන්න පුළුවන් කියලා හිතනවා නම්.
ශිරස්ක පතලේ එකම එක දුර්වලතාවයයි තියෙන්නේ.
එහි පිටත ප්‍රාකාරය තනි පර්වතයක්..
පාදමේ ඇති එකම එක සොරොව්වකට හැර....
කාණුවකට වඩා පොඩ්ඩක් ලොකු.
කොහොමද? කොහොමද ගින්නෙන් පර්වත වනසන්නේ?
මොන වගේ උපකරණයකින්ද ප්‍රාකාරය බිඳ දමන්න පුළුවන්?
ප්‍රාකාරය බිඳුනොත්, ශිරස්ක පතල වැටෙනවා.
ඒක බිඳුනත් හිතා ගන්නවත් බැරි තරම් බලකායක් අවශ්‍ය වෙයි...
දහස් ගණනක්, එය ආක්‍රමණය කරන්න.
දස දහස් ගණනක්.
ඒත් උතුමණි, එහෙම බලයක් කොහෙද ඉන්නේ.
අලුත් බලමුලක් නැගෙනවා.
එහි විජයග්‍රහණය අත ලඟයි.
මේ රාත්‍රියේ...
මේ පොළව, රෝහානයේ රුධිරයෙන් නැහැවේවි!
ශිරස්ක පතල කරා යවු!
කිසිවෙක් පණපිටින් නොතබව්!
යුද්ධය කරා!
මනුෂ්‍ය වර්ගයාට අරුණක් නොනැගේවි.
බලන්න, දුමක් නැගෙනවා දකුණු පැත්තෙන්.
මේ දවස් වල හැමවෙලේම දුම් නැගෙනවා...
අයිසෙන්ගාඩ් පැත්තෙන්.
අයිසෙන්ගාඩ්?
කාලයක් තිබුනා...
සරුමාන් මේ වන ලැහැබේ ඇවිදපු.
නමුත් දැන් ඔහුට තියෙන්නේ යකඩ මනසක්...
සහ රෝද ඇති.
ඔහුට තව දුරටත් වැවෙන දේ ගැන තැකීමක් නැහැ.
මොකක්ද ඒ?
සරුමාන්ගේ හමුදාව.
යුද්ධය පටන් අරගෙන.
වැළරුන්ගේ ආශීර්වාදයෙන් ඔබ ආරක්ෂා වෙත්වා.
බ්‍රේගෝ.
අර්වෙන්.
දැන් කාලයයි.
වැලිනෝරය කරා නෞකා පිටත් වෙනවා. ප්‍රමාද නොවී පිටත් වෙන්න.
මම තීරණයක් අරගෙන ඉවරයි.
ඔහු නැවත එන්නේ නැහැ.
ඇයි කිසිම බලාපොරොත්තුවක් රහිතව මෙහේ රැඳෙන්නේ?
තවමත් බලාපොරොත්තුවක් තිබෙනවා.
ඇරගෝන් යුද්ධයෙන් දිවි ගලවා ගත්තත්, ඔබලා තව දුරටත් දුරස් වේවි.
සව්රොන් විනාශ වී, ඇරගෝන් රජ වුණත්...
නුඹ පතන සියල්ල ඉෂ්ට වුණත්...
නුඹට මනුෂ්‍ය බවේ අමිහිර විඳින්න සිදුවේවි.
අසිපතින් හෝ කාලයේ ඇවෑමෙන්...
ඇරගෝන් මරණයට පත්වේවි.
ඉදින් නුඹට කිසි සරණක් නැති වේවි...
ඔහුගේ මරණය පිලිබඳ කිසිදු අස්වැසීමක්.
ඔහු මරණය කරා පැමිණේවි...
මනුෂ්‍ය රජුන්ගේ බල පරාක්‍රමය සදිසි රුවක් ලෙස...
ලෝකයේ අවසානයට පෙර දිදුලන්නා වූ.
නමුත් නුඹ, මගේ දියණිය...
නුඹ අඳුරේ සහ සැක සංකාවේ ලතැවේවි...
ශිශිරයේ එන තාරකා විහීන රාත්‍රියක් සේ.
මෙහි නුඹ විසීවි...
ලතැවුලට බැඳී, මේ වියැකෙන තුරුලතා යට...
ලෝකයේ සියලු දේ වෙනස් වන තුරා...
සහ නුඹේ දිවියේ දිගු කලක් නිකරුණේ ගෙවෙන තුරා.
අර්වෙන්.
ඔබට මෙහි කිසිවක් නැහැ...
මරණය මිසක.
ඔබේ ආදරයට මටත් හිමිකමක් නැතිද?
මගේ ආදරය ඔබටත් හිමියි පියාණෙනි.
ලෝකය වෙනස් වී ඇත.
එය මට ජලය තුලින් දැනේ..
එය මට පොළව තුලින් දැනේ..
එය මට වාතය තුලින් දැනේ.
සතුරාගේ බලය දැඩි වෙනවා.
සව්රොන් ඔහුගේ රූකඩයා, සරුමාන් යොදවාවි...
රෝහානයේ ජනයා විනාශ කර දැමීමට.
අයිසේන්ගාඩ් සිස් වී ඇත.
සව්රොන්ගේ ඇස දැන් ගොන්ඩෝරය වෙත හැරේ...
මනුෂ්‍යයන්ගේ අවසාන නිදහස් රාජධානිය වෙත.
මේ දේශය වෙත ඔහුගේ සංග්‍රාමය වහ වහා පැමිණේවි.
මුදුව සමීපයෙහි බව ඔහුට දැනේ.
මුදුව දරන්නාගේ ශක්තිය බිඳ වැටෙමින් තිබේ.
ඔහුගේ හදවතින් ෆ්‍රෝඩෝ තේරුම් ගන්නට පටන් ගනියි...
මෙම මෙහෙයුම ඔහුගේ ජීවිතය බිලිගන්නා බව.
ඔබ මෙය දන්නවා.
ඔබ මෙය පෙරදැක තිබෙනවා.
මේ අප සියල්ලම ගත් අවදානමයි.
එක්රැස් වන අඳුරු සේයාවේ, මුදුවේ අභිප්‍රාය බලවත් වෙයි.
දැන් එය මිනිසුන් අතරට එන්නට බලවත් ලෙස උත්සාහ කරාවි.
බොහෝ පහසුවෙන් එහි නපුරට ගොදුරු වන්නා වූ මිනිසුන්..
ගොන්ඩෝරයේ තුරුණු කපිතාන්වරයාට ඇත්තේ සිය අත දිගුකිරීමට පමණයි..
මුදුව ඔහු වෙතට ලබා ගැනීමට. එසේ වුවොත් ලෝකයම වැනසේවි.
එය දැන් ආසන්නයි.
තම අභිප්‍රාය ඉටුකර ගැනීමට ඉතා ආසන්නයි.
කිමද සව්රොන් සියලු ජීවින් මත තම ආධිපත්‍යය හොබවාවී...
ලෝක ධාතුවේ අවසානය දක්වාම.
සුරයන්ගේ කාලය...
දැන් අවසානයි...
අප මධ්‍ය-ලෝකය එහි දෛවයට භාර දෙනවාද?
අප ඔවුන්ට තනිවම නැගී සිටීමට ඉඩ හරිනවාද?
මොනවාද තොරතුරු?
අපේ ඔත්තුකරුවන් ආරංචි කරන විදිහට සරුමාන් රෝහානයට පහර දීලා.
තියොඩන්ගේ මිනිසුන් ශිරස්ක පතලට පැනලා ගිහින්.
නමුත් අපි අපේ දේශසීමා ගැන බලා ගන්න ඕනේ ෆැරමීර්. අසුරයෝ ගමනේ.
සව්රොන් හමුදාවක් එක්රැස් කරනවා.
නැගෙනහිර සහ දකුණේ වැසියෝ කාළ දොරටුවට එකතු වෙනවා.
- කොච්චරක්ද? - දහස් ගණනක්. හැමදාමත් තව තවත් එනවා.
- කවුද ගඟට උතුරින් පෙදෙස බලා ගන්නේ? - අපි ඔස්ගිලියත්පුරට මිනිසුන් 500ක් යෙදෙවුවා.
ඔවුන්ගේ නගරයට ප්‍රහාරයක් පැමිණියොත්, ඒක අපට නැති වෙනවා.
සරුමාන් පහර දෙනවා අයිසේන්ගාඩ් කුලුණෙන්.
සව්රොන් මෝඩෝරයෙන්.
මිනිස්සුන්ට දෙපැත්තෙන්ම ප්‍රහාර එයි.
ගොන්ඩෝරය දුර්වලයි.
සව්රොන් අපට ළඟදීම පහර දෙයි.
තදින්ම පහර දෙයි.
ඔහු දන්නවා අපට ප්‍රතිප්‍රහාර එල්ල කරන්න ශක්තියක් නැහැ කියලා.
මගේ මිනිසුන් කියනවා නුඹලා අසුර ඔත්තුකරුවන් කියලා.
ඔත්තුකරුවන්? පොඩ්ඩක් ඔහොම ඉන්නවා.
ඔත්තුකරුවන් නෙමෙයිනම් නුඹලා කවුද?
කතා කරනවා.
අපි ශයරයේ හොබිට්ටෝ.
මගේ නම ෆ්‍රෝඩෝ බැගින්ස්, මේ ඉන්නේ සැම්වයිස් ගැම්ජී.
ඔබේ ආරක්ෂකයා?
එයාගේ උයන්පල්ලා.
එතකොට කොහෙද ඔහේලාගේ හොරගුළු මිත්‍රයා?
ඒ මුස්පේන්තු සතා.
ඌ ළඟ නොහොබිනා පෙනුමක් තිබුණේ.
වෙන කවුරුවත් හිටියේ නැහැ.
අපි නදීනිම්නයෙන් සහකයන් හත් දෙනෙක් සමඟ පිටත් වුණේ.
කෙනක් මෝරියා පතලේදී නැතිවුණා...
දෙදෙනක් මගේ නෑදෑයන්...
අඟුටුමිට්ටෙකුත් හිටියා, තව සුරයෙක් සහ මිනිසුන් දෙදෙනෙක්.
ඇරගෝන්, ඇරතෝන්ගේ පුත්‍ර, සහ ගොන්ඩෝරයේ බොරොමීර්.
ඔබ බොරොමීර් ගේ මිත්‍රයෙක්ද?
ඔව්.
මගේ පැත්තෙන්.
ඔබට දුකක් වෙයි එහෙනම්, ඔහු මිය ගියා කියලා දැනගන්න.
මිය ගිහින්?
කොහොමද? කොහෙදිද?
ඔහුගේ සහකයෙක් විදිහට මම හිතුවේ ඔබ මට කියාවි කියලා.
බොරොමීර්ට යමක් සිදුවෙලා නම් ඔබ අපිට වහාම කිව යුතුයි.
ඔහුගේ හොරණෑව ගං ඉවුරට සේදී ආවා දවස් හයකට පමණ කලින්.
එය දෙකට පැලී තිබුණේ.
නමුත් එයටත් වඩා, මම හදවතින් දන්නවා.
ඔහු මගේ සහෝදරයා.
බොරොමීර්!
මේ නගරය කලෙක අප රාජධානියේ ආභරණයවයි තිබුණේ.
ආලෝකයේ, සුන්දරත්වයේ සහ සංගීතයේ තෝතැන්නක්.
එය එලෙසම පත්වේවි නැවතත්!
මෝඩෝරයේ හමුදාවන් මෙය දැනගනු:
ආයෙත් කෙදිනකවත් මගේ ජනයාගේ භූමි සතුරා අතට පත්වෙන්නේ නැහැ.
මේ ඔස්ගිලියත්පුර නැවතත් ගොන්ඩෝර රාජධානියට පවරා ගන්නවා!
- ගොන්ඩෝර රාජධානිය වෙනුවෙන්! - ගොන්ඩෝර රාජධානිය වෙනුවෙන්!
අගනා කතාව. හොඳයි, කෙටියි.
සුව්දිය පුරන්න කාලය ඉතිරි වෙනවානේ!
ඔය බීර එලියට ගන්නවා! මේ මිනිස්සුන්ට පිපාසයි!
මතක තියාගන්න, අද දවස පුංචි මල්ලියේ.
අද ජීවිතය සුන්දරයි.
මොකක්ද?
ඔහු ඇවිත්.
මොහොතක සාමයක් අපට දෙන්න බැරිද?
කෝ එයා?
කෝ ගොන්ඩෝරයේ විශිෂ්ටයා? කෝ මගේ වැඩිමහල්ලා?
තාත්තේ!
ඔබ සතුරාව එක අතින් විනාශ කළා කියලයි මිනිසුන් කියන්නේ.
ඔවුන් අධිතක්සේරු කරන්නේ. මේ ජයග්‍රහණය ෆැරමීර්ටත් අයිතියි.
ෆැරමීර් නොහිටින්න මේ නගරය තවමත් යහතින්.
මෙය ආරක්ෂා කරන්න කියා ඔබට භාර වුණේ නැත්ද?
ආරක්ෂා කරන්න තිබුණා, නමුත් අපේ බලකාය බොහොම ස්වල්පයයි හිටියේ.
බොහොම ස්වල්පයයිද.
ඔබ සතුරාට නිකන්ම ඇවිද ඇවිත් නගරය අත්පත් කරගන්න ඉඩ දුන්නා.
හැමවෙලේම මා වෙත දුර්වල සේයාවක් ඇති කරන්නේ.
එය මගේ අරමුණ නෙමෙයි.
ඔබේ අරමුණු ඉෂ්ට කරන්න ඔහු කොතරම් උත්සාහ කලත් ඔබ කිසිම නම්බුවක් දෙන්නේ නැහැ.
- ඔහු ඔබට ආදරෙයි තාත්තේ. - ෆැරමීර් ගැන මට කරදර කරන්න එපා...
මම දන්නවා ඔහුගේ ප්‍රයෝජන, ඒවා බොහොම ස්වල්පයි.
අපට තියෙනවා බැරෑරුම් දේවල් ගැන කතා කරන්න.
නදීනිම්නයේ එල්රොන්ඩ් සභාවක් කැඳවලා තියෙනවා.
ඔහු කියන්නේ නැහැ මොකටද කියලා, නමුත් මම දන්නවා එහි අරමුණ.
සතුරාගේ අවිය හමුවෙලා කියලා කටකතාවක් තිබෙනවා.
බලයේ මුදුව.
- ඉසිල්දූර්ගේ විනාශක උරුමය. - ඒක දැන් සුරයන්ගේ අතට වැටිලා.
හැමෝම ඒක ලබාගන්න උත්සාහ කරාවි. මිනිස්සු, අඟුටුමිට්ටෝ, මායාකරුවෝ.
ඒකට ඉඩ දෙන්න බැහැ. මේක ගොන්ඩෝරයට පැමිණිය යුතුයි.
- ගොන්ඩෝරයට. - ඒක භයානකයි, මම දන්නවා.
මුදුව හැමදාමත් දුර්වල මිනිසුන්ගේ හදවත් දූෂිත කරන්නට උත්සාහ කරයි.
ඒත් ඔබ, ඔබ ශක්තිමත්. ඒ වගේම අපේ අවශ්‍යතාවය දැඩියි.
අපේ ලෙයයි හැලෙන්නේ, අපේ ජනතාවයි මැරෙන්නේ.
සව්රොන් කාලය මරමින් ඉන්නේ. ඔහු අළුත් හමුදාවන් එකතු කරනවා.
ඔහු අනිවාර්යයෙන්ම නැවත පැමිණෙනවා.
ඒ පැමිණුනාම, අපිට ඔහුව නවත්වන්න කිසිම බලයක් නැති වේවි.
ඔබ යා යුතුමයි.
මට මේ බල සම්පන්න ත්‍යාගය ගේන්න.
නෑ. මගේ තැන මගේ ජනයා සමඟයි, නදීනිම්නයේ නොවෙයි.
- තමුන්ගේ පියාව ප්‍රතික්ෂේප කරනවාද? - නදීනිම්නයට යන්න අවශ්‍යතාවයක් තියෙනවා නම්...
- මාව යවන්න. - නුඹව?
මට පේනවා.
ගොන්ඩෝරයේ කපිතාන් ෆැරමීර්ට විශිෂ්ටත්වය ප්‍රදර්ශනය කරන්නට අවස්ථාවක්.
මම හිතන්නේ නැහැ.
මම මේ මෙහෙයුම භාර කරන්නේ ඔබේ සහෝදරයාට පමණයි.
මාව අසමත් නොකරන්නා.
මතක තියාගන්න, අද දවස පුංචි මල්ලියේ.
කපිතාන් ෆැරමීර්!
අපි තුන්වැන්නා සොයාගත්තා.
මාත් එක්ක එන්න. දැන්.
අර පහළ.
තහනම් පොකුණට ඇතුල් වීමේ දඬුවම මරණයයි.
ඔවුන් ඉන්නේ මගේ විධානය ලැබෙනකන්.
විදින්නද?
හෙළයි පොකුණයි, කදිමයි, සිසිලයි.
හරිම මිහිරියි.
අපේ එකම පැතුම මසුවෙක් අල්ලන්නයි.
හරිම මිහිරියි.
ඉන්න.
මේ සත්වයා මට බැඳිලා ඉන්නේ.
මම ඔහුට වගේම.
ඔහු අපේ මග පෙන්වන්නා.
කරුණාකරලා...
මට ඔහු ලඟට යන්න දෙන්න.
ස්මීගොල්.
මහත්තයා ආවා.
එන්න, ස්මීගොල්.
මහත්තයාව විශ්වාස කරන්න, එන්න.
අපි දැන් පිටත් වෙන්න ඕනේද?
ස්මීගොල්, ඔයා මහත්තයාව විශ්වාස කරන්න ඕනේ.
මගේ පස්සෙන් එන්න.
එන්න.
එන්න, ස්මීගොල්.
හොඳ ස්මීගොල්. අන්න හරි.
එන්න.
ඔහුට හිංසා කරන්න එපා!
ස්මීගොල්, දඟලන්න එපා. ස්මීගොල්, මම කියන දේ අහන්න.
මහත්තයා!
ඔය ඇති.
ඔවුන්ව කොහෙද එක්කගෙන යන්නේ?
උත්තර දෙනවා.
ඇයි ඔහේ අඬන්නේ, ස්මීගොල්?
නපුරු මිනිස්සු අපිට හිංසා කරනවා.
මහත්තයා අපිව රැවැට්ටුවා.
රැවැට්ටුවා නේන්නම්.
මම කිව්වානේ ඔහු රැවටිලිකාරයෙක් කියලා.
මම කිව්වානේ ඔහු වංකයි කියලා.
මහත්තයා අපේ යාළුවා.
අපේ යාළුවා.
මහත්තයා අපිව පාවා දුන්නා.
නෑ. මේක ඔහේගේ වැඩක් නෙමෙයි.
අපිට ඉන්න දෙනවා!
කට්ට කපටි හොබිට්ටෝ!
උන් ඒක අපෙන් හොරකම් කළා!
නෑ. නෑ..
උන් මොනවාද හොරකම් කලේ?
මගේ වස්තුව!
අපි මෙතනින් පැනගන්න ඕනේ.
ඔයා දැන් යන්න. දැන්මම.
ඔයාට පුළුවන්.
මුද්ද පාවිච්චි කරන්න ෆ්‍රෝඩෝ මහත්තයා.
මේ වතාවේ විතරක්.
ඒක දාගන්න.
අතුරුදහන් වෙන්න.
මට බැහැ.
ඔයා හරි සෑම්.
ඔයා මට කියන්න උත්සාහ කළා...
මට සමා වෙන්න.
මුද්ද මාව අල්ලාගෙන සෑම්.
මම ඒක දාගත්තොත්...
ඔහු මාව සොයාගනීවී.
ඔහුට පෙනේවි.
ෆ්‍රෝඩෝ මහත්තයා...
එහෙනම් මේකයි මේ ප්‍රෙහේලිකා ඔක්කොටම උත්තරේ.
මේ වන අඩවියේ මම නුඹලාව රඳවාගෙන ඉන්නේ...
කුරුමිට්ටෝ දෙන්නෙක්...
සෙබල පිරිවරක් මගේ විධානය යටතේ.
බලයේ මුදුව මගේ දෑත මායිමේ.
ගොන්ඩෝරයේ කපිතාන් ෆැරමීර්ට අවස්ථාවක්...
තමන්ගේ විශිෂ්ටත්වය පෙන්වන්න.
එපා!
ඕක නවත්තන්න!
ඔහුට ඉන්න දෙනවා.
ඔහේට තේරෙන්නේ නැතිද?
එයා ඒක විනාශ කරන්න ඕනේ!
ඒකටයි අපි යන්නේ, මෝඩෝරයට.
ගිනි කන්ද වෙත!
ඔස්ගිලියත්පුරට ප්‍රහාර එල්ල වෙනවා. ඔවුන් උපකාර ඉල්ලනවා.
කරුණාකරලා. මේක ඉතා බරක්.
ඔබ ඔහුට උදව් කරන්නේ නැතිද?
කපිතාන්?
පිටත් වෙන්න සූදානම් වෙන්න.
මුද්ද ගොන්ඩෝරයට යන්නේ.
බොහොම හොඳයි, බ්‍රේගෝ මගේ මිත්‍රයා.
- ඔහු පණපිටින්! - කෝ මිනිහා? කොහෙද?
පාරෙන් අයින් වෙනවා! මම මිනිහාව තියන්නේ නෑ!
ඔහේ තමයි වාසනාවන්තම, දක්ෂම...
සහ නොසැලකිලිවන්තම මිනිහා මම දන්න.
ආශීර්වාද වේවා කොලුවෝ.
ගිම්ලි, කෝ රජතුමා?
ඔබ පරක්කුයි.
හොඳටම ජරා පාට වෙලා.
ස්තුතියි.
මහා බලකායක් කියලද කියන්නේ?
- අයිසෙන්ගාඩ් මුළුමනින්ම හිස් වෙලා. - කොච්චරක්ද?
අඩුම තරමේ දස දහසක්වත්.
දස දහසක්?
ඒක එකම අරමුණකින් ගොඩනගපු හමුදාවක්:
මනුෂ්‍ය ලෝකය විනාශ කරන්න.
ඔවුන් රෑ වැටෙන කොට මෙහෙට ලඟා වේවි.
උන් ආවාවේ!
මට ඕනේ හැම මිනිහෙක්ම සහ තරුණයෙක්ම අවියක් දරන්න පුළුවන්...
අඳුර වැටෙනකොට යුද්ධයට ලැස්ති වෙලා.
අපි මේ පාලම සහ දොරටුව උඩ සිට ආරක්ෂා කරන්න ඕනේ.
කිසිම හමුදාවක් මේ මහා ප්‍රාකාරය පසු කර ආවේ වත්..
හොරණෑකුලට අඩියක් තිබ්බේ වත් නැහැ!
මේ නිකන්ම නිකන් අසුර රංචුවක් නෙමෙයි.
මුන් උරුකායිවරු.
උන්ගේ සන්නාහ ඝනකම්, පලිහ පුළුල්.
මම යුද්ධ බොහෝමයක් කරලා තියෙනවා අඟුටුමිටි මහත්තයෝ.
මම දන්නවා මගේ බලකොටුව ආරක්ෂා කරගන්න.
උන් මේ බලකොටුවට පතිත වේවි පර්වතයකට හැලෙන වතුර වගේ.
සරුමාන්ගේ හේවායෝ පුලුස්සාවී, කොල්ල කාවි, අපි කලින් දැක තිබෙනවා වගේ.
බෝග නැවත වවන්න පුළුවන්...
නිවෙස් ඉදිකරන්න පුළුවන්.
මේ බැමි ඇතුලත...
අපි උන්ගෙන් ආරක්ෂා වේවි.
උන් එන්නේ රෝහානයේ බෝගවත් නිවෙස් වත් විනාශ කරන්න නෙමෙයි.
උන් එන්නේ මිනිසුන්ව විනාශ කරන්නයි...
අන්තිම දරුවා දක්වා.
මට මොකක්ද කරන්න කියෙන්නේ?
බලනවා මගේ මිනිසුන් දිහා.
උන්ගේ ධෛර්යය රැඳී තියෙන්නේ නූලකින්.
මේ අපේ විනාශය නම්, මම උන් ලවා උත්කෘෂ්ටම විනාශයක් ඇති කරවනවා...
සදා අමරණීය වෙන්නම.
අසරුවන් පිටත් කරන්න උතුමණි.
ඔබ උදව් ඉල්ලා සිටිය යුතුයි.
කවුද එන්නේ?
සුරයෝ?
අඟුටුමිට්ටෝ?
අපි ඔබ වගේ මිතුරන්ගෙන් පොහොසත් නැහැ.
පැරණි සන්ධාන දැන් මියැදිලා.
- ගොන්ඩෝරය උපකාර කරයි. - ගොන්ඩෝරය?!
ගොන්ඩෝරය කොහෙද හිටියේ පෑළගම් බිඳ වැටෙද්දී?!
ගොන්ඩෝරය කොහෙද හිටියේ අපේ සතුරන් අපිව වට කරගන්න කොට?!
ගොන්ඩෝරය කොහෙද හිටියේ...?
නෑ, ඇරගෝන් උතුමණි...
අපි තනියමයි.
කාන්තාවන් සහ ළමයින් ගුහා තුලට එක්ක යන්න.
අපට තව කාලය ඕනේ කළමනා සූදානම් කරන්න...
කාලයක් නැහැ. යුද්ධය අත ළඟයි.
දොරටුව ආරක්ෂා කරන්න.
අපි එන්ටුවෝ කරදර වුණේ නැහැ...
මිනිසුන්ගේවත්, මයාකරුවන්ගේවත් යුද්ධ ගැන...
බොහෝ කලෙක ඉඳන්.
නමුත් දැන්, යමක් සිදුවන්නට යන්නේ...
බොහෝ කලකින් සිදු නොවූ.
එන්ටුහමුව.
ඒ මොකක්ද?
ඒක රැස්වීමක්.
කාගේ රැස්වීමක්ද?
කරඳ, කෝන්.
කස්තන්. පුහුල්.
හොඳයි, හොඳයි, හොඳයි.
බොහොමයක් ඇවිත්.
දැන් අපි තීරණය කරන්න ඕනේ එන්ටුවන් යුද්ධයට යනවාද කියලා.
පසුපසට වෙන්න! ගුහාවලට යන්න!
එන්න! ඉක්මනට!
අපි අමතර බලකාය ප්‍රාකාරය දිගේ තියමු.
ඔවුන්ට පුළුවන් දුනුවායන්ට උදව් කරන්න දොරටුවට ඉහලින්.
ඇරගෝන්, ඔබ විවේක ගත යුතුයි.
බාගෙට මැරිලා ඔබෙන් කාටවත් ප්‍රයෝජනයක් නැහැ.
ඇරගෝන්!
මාවත් ගැහැණුයි ළමයිනුයි එක්ක ගුහාවලට යවන්නයි හදන්නේ.
ඒක ගෞරවාන්විත වගකීමක්.
ළමයින්ව බලාගන්නයි, ඇතුලට එවන මිනිස්සුන්ට කෑම, ඇඳ ඇතිරිලි ලබා දෙන්න.
මොකක්ද ඒකේ ඇති ගෞරවය?
ආර්යාවනි, මොහොතක් එනවා කීර්තියෙන් තොර වීරවන්ත කමට.
අවසන් රැකවලේදී කවුරු වෙතටද ඔබේ ජනයා හැරෙන්නේ?
- ඔබත් එක්ක සටන් කරන්න ඉඩ දෙන්න. - එය නියම කරන්න මට බලයක් නැහැ.
ඔබ අනිත් අයට ඉන්න කියලා නියෝග කරන්නේ නැහැනේ!
ඔවුන් ඔබ සමග සටනට යන්නේ ඔබෙ හැර යන්න කැමති නැති නිසා.
ඔබට ආදරේ නිසා.
මට සමාවෙන්න.
ගොවියෝ, ලාඩම් ගසන්නෝ, ඉස්තාල අත් උදව්කරුවෝ .
මේ සෙබළුන් නෙමෙයි.
- බොහොමයක් ඕනෑවටත් වඩා සීත කාල පසුකල අය. - නැත්තම් ඉතා අඩුවෙන්.
බලන්න ඔවුන් දිහා. ඔවුන් බයවෙලා ඉන්නේ.
ඔවුන්ගේ ඇස් වලින් ඒක පේනවා.
බය විය යුතුයි තමයි...
තුන්සියයක්...
තුන්සියයක්...දස දහසකට එරෙහිව.
ඔවුන්ට මෙතැන ආරක්ෂා කරගන්න හැකියි එඩොරාස්පුරයට වඩා.
ඇරගෝන්, ඔවුන්ට මේ සටන දිනන්නට බැහැ.
ඔවුන් සියල්ලම මැරේවි!
එහෙනම් මමත් ඔවුන්ගෙන් කෙනෙක් වගේ මැරෙන්නම්!
එයාට යන්න දෙන්න.
ටිකක් ඉන්න දෙන්න.
අවියක් දරන්න පුළුවන් හෑම ගැමියෙක්ම අවි ගබඩාවට යවලා තියෙන්නේ.
උතුමණි?
මම කවුද ගැම්ලින්?
ඔබ අපේ රජුයි, උතුමණි.
ඔබ ඔබේ රජුව විශ්වාස කරනවාද?
ඔබේ මිනිසුන්, උතුමණි...
කුමන අවසානයක් දක්වා හෝ ඔබ පසුපස ඒවි.
කුමන අවසානයක් දක්වා හෝ.
කොහේද අසු සහ අසරුවා?
කොහේද නින්නාදවූ හොරණෑව?
ඒවා කඳුපෙළ මත වැස්ස සේ වියැකිලා.
නිම්නයක සුළං රැලි සේ.
දින ගතවෙලා අවරදිග දෙසට...
කඳු පෙලට ඔබ්බෙන්...
සේයාව තුලට.
කෙසේද මෙවැන්නක් සිදුවුණේ?
මේක දැන් පැය ගණනක් තිස්සේ යනවා.
මේ වෙනකොට මොනවා හරි තීරණය කරලා තියෙන්න ඕනේ.
තීරණය කරලා? නෑ.
අපි මේ සුබ උදෑසනක් පතලා ඉවර වුණා විතරයි.
ඒත් දැන් රෑ නේ.
මෙච්චර කල් ගන්න බෑ.
හදිස්සි වෙන්න එපා.
අපිට හුඟක් වෙලාව නැහැ!
යන්න! පිටත බැම්මට යන්න.
මට ඔය කඩුව දෙන්න.
මොකක්ද ඔයාගේ නම?
හලෙත්, හාමාගේ පුත්‍රයා උතුමණි.
මිනිස්සු කියනවා අපි රාත්‍රියෙන් ඔබ්බට ජීවත් වෙන එකක් නැහැ කියලා.
එයාලා කියනවා කිසිම බලාපොරොත්තුවක් නැහැ කියලා.
මේක හොඳ කඩුවක්.
හලෙත්, හාමාගේ පුත්‍රයා...
හැමවිටම බලාපොරොත්තුවක් තියෙනවා.
අපි ඔබව මෙතුවක් විශ්වාස කළා. ඔබ අපිව අතරමං කලේ නැහැ.
මට සමාවෙන්න.
මම සන්තාප වුන එක වැරදියි.
සමාව දෙන්න දෙයක් වුණේ නැහැ, ලෙගොලාස්.
තව ටිකක් වෙලාව තිබුණා නම් මේක හරි ගස්සා ගන්න තිබුණා.
පපුව හරහා ටිකක් තදයි.
ඒ අසුර හොරණෑවක් නෙවෙයි.
රජුට දන්වන්න.
- දොරටුව අරින්න! - දොරටුව අරින්න!
මේ කොහොමද?
මම පණිවිඩයක් රැගෙන එන්නේ නදීනිම්නයේ එල්රොන්ඩ්තුමාගෙන්.
කලෙක සන්ධානයක් පැවතුනා සුරයන් සහ මිනිසුන් අතර.
දිගු කලෙකට පෙර අපි එකට සටන් කර මියැදුනා.
අපි එන්නේ ඒ සන්ධානයට බුහුමන් කිරීමටයි.
ආයුබෝවන් හල්දීර්!
ඔබව බොහොමත්ම සාදරයෙන් පිලිගන්නවා.
අපි මිනිසුන් නැවතත් උරිනුර සටන් කරන්නේ සාඩම්බරයෙන්.
මීට වඩා හොඳ තැනක් හොයාගන්න තිබුණානේ.
එහෙනම් හාදයෝ, ඔහේගේ වාසනාව අද රෑ පුරාවටම තියෙයි කියා හිතමු.
ඔබේ මිතුරන් ඔබ සමඟයි, ඇරගෝන්.
ඔවුනුත් රෑ පුරාවටම ඉඳියි කියා හිතමු.
සමාවක් නොදෙන්න...
...ඔබටත් සමාවක් නොලැබෙන නිසා!
- මොනවාද එළියේ වෙන්නේ? - මම විස්තර කරන්නද?
නැත්තම් පෙට්ටියක් හොයලා දෙන්නද?
නවතින්න!
එහෙනම් ඒක පටන් ගත්තා.
විදින්න සූදානම් වෙන්න!
උන්ගේ සන්නාහ දුර්වලයි...
...උගුරු ලඟ...
...සහ අත් වලට යටින්.
ඊතල විදින්න!
මොකක හරි වැදුනාද?
ඊතල පහරක් දෙන්න.
- විදින්න! - විදින්න!
මා ලඟට එවන්න! කෝ ඉතින්!
ඉනිමං!
හොඳයි!
අසිපත්! අසිපත්!
ලෙගොලාස්! දැනටම දෙකක්!
මම දාහතක්!
උල්-කන් හාදයෙක් කොහෙද මට වඩා ගන්නේ!
දහ නවයයි!
මෙරී.
අපි මේ දැන් එකඟ වුණා...
ඔව්?
මම ඔබලාගේ නම් කිව්වා එන්ටුහමුවට...
අපි දැන් එකඟ වුණා...
ඔබලා අසුරයන් නොවෙයි කියලා.
ඒක හොඳයි.
එතකොට සරුමාන් ගැන? එයා ගැන තීරණයකට ආවාද?
හදිස්සි වෙන්න එපා මෙරියාඩොක් මහත්තයා.
හදිස්සි?
අපේ යහළුවෝ අර පැත්තේ.
එයාලට අපේ උදව් ඕනේ. එයාලට තනියම මේ යුද්ධය සටන් කරන්න බැහැ.
යුද්ධය? ඔව්.
ඒක අපි හැමෝටම බලපානවා.
ගහත්, මුලත්, රිකිල්ලත්.
නමුත් ඔයා තේරුම් ගන්න ඕනේ තරුණ හොබිට්ටෝ...
හුඟක් කාලයක් ගතවෙනවා...
පරණ එන්ටුබසින් යමක් කියන්න...
ඒ වගේම අපි කිසිම දෙයක් කියන්නේ නැහැ...
කියන්න හුඟක් කාලයක් ගත නොවෙන.
දා හතයි! දහ අටයි!
දහ නවයයි!
විස්සයි!
විසි එකයි!
පාලම!
පාලම දෙසට!
මෙච්චරද?
මෙච්චරද නුඹට මවා පාන්න පුළුවන් සරුමාන්?
ඌව බිම හෙලන්න, ලෙගොලාස්!
ඌව මරන්න!
දොරටුව අල්ලාගන්න!
ඔවුන්ව නවත්තන්න! ශක්තිමත්ව සිටින්න!
ඇරගෝන්!
ගිම්ලි!
ඊතල විදින්න!
පහර දෙනු!
එන්ටුවන්ට මේ කුණාටුව මැඩ පවත්වන්න බැහැ.
අපි හැමදාමත් වගේ මෙවැනි දේවල් විඳ දරාගන්න ඕනේ.
කොහොමද ඒක ඔබේ තීරණය වෙන්නේ?!
මේක අපේ යුද්ධයක් නෙමෙයි.
නමුත් ඔහේලත් මේ ලෝකේ කොටසක් නෙමෙයිද!
නෙමෙයිද?!
ඔයාලා උදව් කරන්න ඕනේ, කරුණාකරලා.
ඔයාලා මොකක් හරි කරන්න ඕනේ.
ඔබ හරිම තරුණයි, වීරවන්තයි මෙරී මහත්තයා.
නමුත් මේ කතාවේ ඔබේ කොටස අවසානයි.
ආපහු ගෙදර බලා යන්න.
සමහරවිට රැවුල්තුරු හරි වෙන්න ඇති.
අපි මෙහෙට අයිති නැහැ මෙරී.
මේවා අපිට ලොකු වැඩියි.
අන්තිමේදී අපිට කරන්න පුළුවන් මොනවාද?
අපිට ශයරය තියෙනවා.
සමහරවිට අපි ගෙදර යන එකයි හොඳ.
අයිසෙන්ගාඩ් ගින්දර තව තවත් පැතිරේවි...
ටක් පේරුවේ සහ බක්ලන්තයේ වනාන්තාර පිලිස්සේවි.
ඒ වගේම මේ ලෝකේ හොඳ සහ හරිත දේ සියල්ලම නැත්තට නැති වෙලා යාවි.
ශයරයක් ඉතිරි වෙන එකක් නැහැ, පිපින්.
ඇරගෝන්!
බලකොටුවට පසුබසින්න!
ඔබේ මිනිසුන්ව ඉවතට ගන්න!
බලකොටුවට!
බලකොටුවට පසුබසින්න!
හල්දීර්!
බලකොටුවට!
මොකක්ද කරන්නේ? ඇයි නවතින්නේ?
පසුබසින්න!
හල්දීර්!
දොරටුව සවිමත් කරන්න!
උන්ව නවත්වාගන්න!
දොරටුවට යමු. කඩු අමෝරාගන්න!
ඉඩ දෙන්න!
අපිට වැඩි වෙලා අල්ලාගෙන ඉන්න බැහැ!
- උන්ව නවත්වාගන්න! - කොච්චර කාලයක්ද ඕනේ?
දෙන්න පුළුවන් තරම්.
ගිම්ලි!
ලෑලි!
දොරටුව සවිමත් කරන්න!
අපිට උන්ව පරදවන්න පුළුවන්.
එතෙන්ට දුර වැඩියි.
මාව විසි කරන්න.
- මොකක්? - මට ඒ තරම් දුර පනින්න බැහැ!
මාව විසි කරන්න වෙනවා!
සුරයාට කියන්න එපා.
එක වචනයක්වත්.
දොරටුව අවහිර කරන්න!
- ඉඩ දෙන්න! - මාත් සමඟ එන්න බාධකයට.
අපේ පසුපස බලාගන්න!
- තව එකක් මෙහෙට විසි කරන්න! - තව උසට!
දොරටුව සවිමත් කරන්න!
ගිම්ලි! ඇරගෝන්! ඔතනින් අයින් වෙන්න!
ඇරගෝන්!
හැමෝවම පසුපසට ගන්න.
පසුපසට ගන්න.
පසු බසිනු!
උන් ඇතුලට කඩා වැදිලා!
බලකොටුව වැටිලා, පසු බසිනු!
- පසු බසිනු!! - පසු බසිනු!
ඉක්මනට! ඇතුලට වෙන්න. ඔවුන්ව ඇතුලට ගන්න!
බලකොටුව ඇතුලට!
මම ඔයාලාව වනාන්තරයේ බටහිර සීමාවේ තියලා යන්නම්.
එතනින් උතුරට ඔයාලට ගම්රට බලා යන්න පුළුවන්.
ඉන්න! නවතින්න!
නවතින්න!
හැරෙන්න.
- හැරිලා අපිව දකුණට ගෙනියන්න. - දකුණට?
ඒත් එතකොට ඔයාලාට අයිසෙන්ගාඩ් පහුකරලා යන්න වෙයි.
ඔව්. හරියටම හරි.
අපි දකුණට ගියොත්, සරුමාන්ට නොපෙනෙන්න ලිස්සලා යන්න පුළුවන්.
අනතුරට ලං වෙන තරමට අපි හිංසාවෙන් ඈත් වෙනවා.
එයා ඒක කොහොමටවත් බලාපොරොත්තු වෙන එකක් නැහැ.
ඒක මට තේරෙන්නේ නැහැ.
ඒ වුණත්...
ඔයාලා හරිම පොඩියි.
සමහරවිට ඔයා හරි වෙන්න පුළුවන්.
එහෙනම්, දකුණ තමයි.
තදින් අල්ලා ගන්න ශයර පොඩ්ඩනේ.
මම කොහොමත් දකුණට යන්න කැමතියි.
මොකක්හරි හින්දා කඳු පහලට යනවා වගේ තමයි දැනෙන්නේ.
ඔයාට පිස්සුද? අපිව අහුවෙයි.
නෑ, අපි අහුවෙන්නේ නැහැ.
මේ පාර නැහැ.
බලන්න!
ඔස්ගිලියත්පුර දැවෙනවා!
මෝඩෝරය පැමිණිලා.
මුද්ද ගොන්ඩෝරය බේරාගන්නා එකක් නැහැ.
ඒකෙ තියෙන්නේ විනාශක බලයක් විතරයි.
කරුණාකරලා...
මට යන්න දෙන්න.
ඉක්මන් කරන්න.
ෆැරමීර්!
ඔබ මට යන්න දිය යුතුයි!
මේ පුංචි මී පවුල් සමහරවිට...
මගේ ඇඟේ නගින නිසා හොඳටම කිති කැවෙනවා.
හැමවෙලේම උන් රිංගන්න හදන්නේ...
මේ ගස් බොහොමයක් මගේ මිතුරෝ.
ඇටේ පොත්තේ ඉඳන් මම දැනගෙන හිටිය අය.
සමා වෙන්න, රැවුල්තුරු.
ඔවුන්ට ඔවුන්ගේම කටහඬවල් තිබුණා.
සරුමාන්.
මායාකරුවෙක් මීට වඩා බුද්ධිමත් විය යුතුයි!
සුර බසකින්වත්...
එන්ටු බසින් වත්, මිනිස් වහරින් වත්...
මේ අවනඩුවට වචන නැහැ.
බලන්න! අර ගස්! ඒවා සෙලවෙනවා!
ඔවුන් කොහෙද යන්නේ?
ඔවුන්ට අසුරයෝ සමඟ රාජකාරි තිබෙනවා.
මගේ රාජකාරිය අද ඇත්තේ අයිසේන්ගාඩ්හියි...
ගල් සහ මුල් සමඟ.
ඔව්.
එන්න මිතුරනි.
එන්ටුවෝ යුද්ධයට යනවා.
බොහෝ විට...
අපි යන්නේ අපේ මරණයටයි.
අවසාන ගමන...
...එන්ටුවන්ගේ.
ෆැරමීර්! අසුරයෝ නැගෙනහිර වෙරළ අල්ලාගෙන. උන්ගේ සංඛ්‍යාව ඉතා වැඩියි.
රෑ වැටෙනකොට අපිව සම්පූර්ණයෙන් ආක්‍රමණය කරාවි.
ෆ්‍රෝඩෝ මහත්තයා?
ඒක ඔහුට කතා කරනවා සෑම්. ඔහුගේ ඇස මා මතයි.
අල්ලාගෙන ඉන්න ෆ්‍රෝඩෝ. මහත්තයා. ඔයා හොඳින්.
ඔවුන්ව මගේ පියා වෙතට ගෙනියන්න.
ඔහුට කියන්න ෆැරමීර් බලසම්පන්න ත්‍යාගයක් එවුවා කියලා.
මේ යුද්ධයේ අපේ දෛවය තීරණය කරන්නා වූ ආයුධයක්.
ඔහේට දැනගන්න ඕනේද බොරොමීර්ට මොකද වුණේ කියලා?
දැනගන්න ඕනේද ඔහේගේ සහෝදරයා මැරුණේ ඇයි කියලා?
ඔහු මුද්ද හොරාගන්න හැදුවා ෆ්‍රෝඩෝගෙන්, ඔහුව ආරක්ෂා කරන්න පොරොන්දු වෙලත්!
ඔහුව මරන්න හැදුවා!
මුද්ද ඔබේ සහෝදරයාව උමතු කළා!
බලාගෙන!
ෆ්‍රෝඩෝ මහත්තයා?
ඔවුන් ඇවිල්ලා.
ඔවුන් ඇවිත්.
නස්ගූල්!
මෙතැනට වෙලා පෙනෙන්නේ නැතිව ඉන්න.
හැංගෙන්න!
බලකොටුව අත්පත් කරගෙන.
මේක ඉවරයි.
ඔබ කිව්වා මේ බලකොටුව කවදාවත් වැටෙන්නේ නැහැ කියලා ඔබේ මිනිසුන් එය රකින තාක්.
ඔවුන් තවමත් එය රකිනවා. ඔවුන් එය රකිමින් මියැදෙනවා.
උන් ඇතුලට කඩා වැදිලා!
උන් දොරටුවෙන් ඇතුලට ඇවිත්!
කාන්තාවන්ටයි ළමයින්ටයි ගුහාවලින් පිටවෙන්න වෙන මාර්ගයක් තියෙනවාද?
වෙන මාර්ගයක් නැත්ද?
එක මංපාරක් තියෙනවා. එය යන්නේ කඳුකරයට.
නමුත් ඔවුන්ට වැඩි දුරක් යන්න බැරිවෙයි. උරුකායින් පිරිස ඉතා වැඩියි.
ඔවුන්ට කියන්න කඳුකර මංපෙත වෙත යන්න කියලා.
- දොර අවහිර කරන්න! - මොන තරම් සංහාරයක්ද.
මෙතරම් දුෂ්ට වෛරයක් හමුවේ මිනිසුන් කුමක් නම් කරන්නද?
මා සමඟ අසු පිටින් එන්න.
අසු පිටින් ගොස් ඔවුන්ට මුහුණ දෙමු.
මරණය හා විභූතිය වෙනුවෙන්.
රෝහාන් දේශය වෙනුවෙන්.
ඔබේ ජනයා වෙනුවෙන්.
ඉර නැගෙනවා.
පස්වන දවසේ පළමු අරුණෙන් මගේ පැමිණිම බලාපොරොත්තු වෙන්න.
අරුණේ මොහොතින්,
නැගෙනහිර බලන්න.
ඔව්.
ශිරස්ක හොරණෑව...
ගැඹුරේ නාද වේවි...
එක් අවසන් වතාවක්.
ඔව්!
අපි එකට අසිපත් ලෙලදවන මොහොත මෙය වේවා.
අඳුරු සේයා බලව!
වෛරය වෙනුවෙන්...
විනාශය වෙනුවෙන්, රක්ත අරුණක් වෙනුවෙන්.
එයොලින්ගාව ඉදිරියට!
ගැන්ඩල්ෆ්.
තියොඩන් රජු තනිව නැගී සිටිනවා.
තනිව නොවෙයි..
රෝහිරීම්!
එයොමර්.
රජු වෙතට!
නියමයි!
හොඳ පාරක්!
වේල්ල බිඳින්න!
ගංගාව නිදහස් කරන්න!
පිපින්! අල්ලගන්න!
අල්ලගන්න පොඩි හොබිට්ටනේ.
ඔයා මොකක්ද කරන්නේ?
ඔය කොහෙද යන්නේ?
මේ මම.
මේ ඔයාගේ සෑම්.
ඔයාගේ සෑම්ව දන්නේ නැත්ද?
මට මේක කරන්න බැහැ සෑම්.
මම දන්නවා.
මේ ඔක්කොම වැරදියි.
හරිනම් අපි මෙතැන සිටිය යුතුත් නැහැ.
නමුත් අපි මෙතැනයි.
හරියට අර පැරණි කතන්දරවල වගේ ෆ්‍රෝඩෝ මහත්තයා.
යම් හරයක් ඇති.
අඳුරින් සහ අන්තරාවෙන් පිරුණු ඒවා.
සමහරවිට ඔබට අවසානය දැනගන්නවත් ඕනේ වුණේ නැහැ...
මොකද කොහොමද අවසානය සතුටුදායක වෙන්න පුළුවන්?
කොහොමද ලෝකය තිබුණු විදියටම ආපහු හැරෙන්නේ...
මෙතරම් නපුරු දෑ සිදුවුණාට පස්සේ?
ජය!
අපි ජය ගත්තා!
නමුත් අවසානයේදී ඒකත් නිකන්ම වියකිලා යන දෙයක්...
මේ අඳුරු සේයාව.
අඳුර වුණත් නැතිවෙලා යන්න යනවා.
අළුත් දිනයක් පැමිණේවි.
හිරු පායන විට එය පෙරටත් වඩා බැබිලේවි.
ඔබේ හිතේ තදින්ම රැඳුණු කතා ඒ වගෙයි...
යම් අරුතක් තිබුණු.
තේරුම් ගැනීමට තරම් ඔබ වැඩී නොතිබුණත්.
නමුත් මම හිතන්නේ ෆ්‍රෝඩෝ මහත්තයා මට තේරෙනවා.
මම දන්නවා දැන්.
ඒ කතන්දර වල හිටි අයට...
ආපහු හැරෙන්නට බොහෝ අවස්ථා තිබුණා, නමුත් ඔවුන් එහෙම කලේ නැහැ.
ඔවුන් දිගටම ගියා...
මොකද ඔවුන් යම් දෙයක් දැඩිව අල්ලාගෙන සිටි නිසා.
අපි අල්ලාගෙන ඉන්නේ මොකක්ද සෑම්?
මේ ලෝකයේ හොඳ කියා දෙයක් තියෙනවා ෆ්‍රෝඩෝ මහත්තයා.
එය සටන් කිරීමට වටිනා දෙයක්.
මම හිතන්නේ අන්තිමේදී අපි එකිනෙකාව තේරුම් ගත්තා ෆ්‍රෝඩෝ බැගින්ස්.
ඔබ දන්නවා මේ දේශයේ නීතිය, ඔබේ පියාගේ නීතිය.
ඔබ ඔවුන්ට යන්න දුන්නොත් ඔබේ ජීවිතය අවලංගු වෙයි.
එහෙනම් එය අවලංගුයි.
ඔවුන්ව නිදහස් කරන්න.
වනයෙන් ඉවත් වෙලා ඉන්න!
ගස් ලඟට යන්න එපා!
අවසන් ගණනය...
- හතලිස් දෙකයි. - හතලිස් දෙකයි?
නරක නැහැ, උල් කන් ඇති සුර කුමාරයෙකුට.
මම නම් හතලිස් තුනක් අරගෙන ඉන්නේ.
- හතලිස් තුනයි. - ඌ මැරිලා හිටියේ.
- ඌ ගැස්සුණා. - ඌ ගැස්සුණේ...
මගේ පොරව උගේ ස්නායු පද්ධතියේ හිරවෙලා තියෙන හින්දා!
- ඔහු වැඩි සතුටු පාටක් නැහැ නේද? - කිසිම සතුටු පාටක් නැහැ මෙරී.
ඒ වුණත්, ඒ මාලයේ ඉඳලා වටපිට ලස්සනට පේනවා ඇති.
අපොයි ඔව්, ඒක අගනා ආයතනයක්.
මම අහපු විදියට කාර්ය මණ්ඩලය ඉතා හොඳයි.
- මොකක්ද ඔය කරන්නේ? - මොකුත් නෑ.
- ලෝකය ආපහු සාමාන්‍ය වෙලා. - නෑ
මට හොඳටම බඩගිනියි.
මේ පැත්තේ කන්න පුළුවන් හොඳ දෙයක් හම්බවෙන්නේ කොහෙද ඉතින්...
කුණු වෙච්ච මීයොයි පුස් කාපු පානුයි තමයි ඇත්තේ.
සරුමාන්ගේ ගබඩා කාමරය!
මට අදහා ගන්න බෑ.
වෙන්න බෑ.
- ඒවා තමයි! - දිගටිපතුල් කොළ.
දකුණු පාදීමේ හොඳම දුම් කොළ.
නියමයි, එක්කෙනාට එක පීප්පයක් ගානේ.
පොඩ්ඩක් ඉන්න.
ඔයා හිතනවද අපි රැවුල්තුරු එක්ක බෙදාගත්තොත් හොඳයි කියලා?
බෙදා ගන්න?
නෑ, නෑ.
මැරුණු ගහක කොළ ජාතියක්නේ.
මම හිතන්නේ නැහැ තේරුම් ගනීවි කියලා.
දුරින් නෑදෑයෙක් වෙන්න පුළුවන්.
මට තේරෙනවා.
හදිස්සි වෙන්න එපා.
හරියට හරි.
බුර්-හාරුම්.
මේ පැරණි අපවාහන පද්ධතිය.
ගඟට යටින් නගරයේ කෙළවර දක්වා දිවෙනවා.
ඒ වන ලැහැබේ ඔබට ආරක්ෂාව ලැබෙයි.
කපිතාන් ෆැරමීර්...
ඔබ ඔබේ විශිෂ්ටත්වය පෙන්නුවා.
උපරිම වශයෙන්.
ශයරය ඇත්තෙන්ම උතුම් පෙදෙසක් වෙන්න ඕනේ ගැම්ජී මහත්තයා...
උයන්පල්ලන්වත් ගරු කොට සලකන.
කැලේට ගියාට පස්සේ මොන පාරෙන්ද යන්නේ?
ගොලම් කියනවා පාරක් තියෙනවා කියලා...
මොර්ගුල් කුළුණ ළඟ කඳු මුදුනට යන.
කිරිත් උන්ගොල්?
- ඒකද එහි නම? - නෑ.
නෑ!
- ඔව්. - ෆ්‍රෝඩෝ...
මොර්ගුල් කුළුණ උඩ මාවතේ ඉතා භයානක බලවේගයක් සිටින බව කියවෙනවා.
- ඔබ ඒ පැත්තෙන් යා නොයුතුයි. - ඒකයි එකම මාර්ගය.
මහත්තයා කියනවා අපි මෝඩෝරයට යා යුතුයි කියලා ඒ හින්දා අපි උත්සාහ කල යුතුයි.
මම එය කල යුතුයි.
යන්න, ෆ්‍රෝඩෝ. සියලුම මිනිස් වර්ගයාගේ සුභාශිංසන සමඟ යන්න.
ස්තුතියි.
ඔවුන්ට හිංසාවක් කරන්නට නුඹ හදනවානම් ඉක්මනින්ම නුඹට මරණය හිමිවේවා.
එනවා, ඉක්මනින්.
ඒ සෙබළුන්ට කියලා නුඹට හිංසා කරවන්න නෙමෙයි ෆ්‍රෝඩෝ මහත්තයා හැදුවේ.
ඒ බව දන්නවා නේද?
එයා උත්සාහ කලේ නුඹව බේරගන්නයි, හොඳද?
බේරගන්න?
තරහක් නෑ නේද එහෙනම්.
- සමාව දීලා අමතක කරන්න. - නෑ නෑ, කිසිම තරහක් නෑ.
ගොලම්, ගොලම්.
ඔව් මහත්තයා.
- හොඳ හොබිට්ටෝ. - බොහොම ශිෂ්ට සම්පන්නයි.
බොහොම ශිෂ්ට සම්පන්නයි, ගොලම්.
සව්රොන්ගේ වෛරය ඉතා දරුණු වේවි, ඔහු පලිගැනීම වේගවත් වේවි.
ශිරස්ක පතල වෙනුවෙන් යුද්ධය දැන් හමාරයි.
සමස්ත මධ්‍ය-ලෝකය වෙනුවෙන් යුද්ධය ආරම්භ වීමට සූදානම්.
අපේ සියලුම බලාපොරොත්තු දැන් තිබෙන්නේ පුංචි හොබිට්ටන් දෙදෙනෙක් අතේ...
කොහේ හෝ වනගත ඉසව්වක.
මට හිතෙනවා අපිවත් කවදාහරි කතාන්දර, සිංදු වල කියවෙයිද කියලා.
මොකක්?
මට හිතෙනවා මිනිස්සු කවදාහරි කියාවිද කියලා "දැන් ෆ්‍රෝඩෝ සහ මුද්ද ගැන කතාන්දරයක් අහමු." කියලා
එතකොට එයාල කියාවි, "ඔව් ඒක මගේ ප්‍රියතම කතාවක්."
"ෆ්‍රෝඩෝ හරිම ධෛර්යවන්තයි නේද තාත්තේ?"
"ඔව් මගේ දරුවෝ.
සුප්‍රසිද්ධම හොබිට්ටා. ඒක නිකම් සුළුපටු දෙයක් නෙමෙයි"
කොහෙද ඉතින්, ඔයා වැදගත්ම චරිතයක් මග හැරියානේ -
"එඩිතර සෑම්"
මට ඕනේ සෑම් ගැන තවත් අහන්න.
සෑම් නොහිටින්න ෆ්‍රෝඩෝට වැඩි දුරක් යන්න හම්බ වෙන්නේ නෑ.
ඔන්න ඉතින් ෆ්‍රෝඩෝ මහත්තයා, ඔයා විහිළු කරන්න හොඳ නෑ. මම ඇත්තටමයි කිව්වේ.
මමත් එහෙමයි.
"එඩිතර සෑම්"
ස්මීගොල්?
අපි ඔහේ එනකන් බලාගෙන ඉන්නේ නෑ.. මෙහෙ එනවා.
මහත්තයා.
මහත්තයා අපිව බලා ගන්නවා.
මහත්තයා අපිට අනතුරක් කරන එකක් නෑ.
මහත්තයා එයාගේ පොරොන්දුව කැඩුවා.
ස්මීගොල්ගෙන් අහන්න එපා.
අහිංසක, අහිංසක ස්මීගොල්.
මහත්තයා අපිව පාවා දුන්නා.
දුෂ්ට, කපටි, වංක...
අපි හරි නම් උගේ පුංචි බෙල්ල මිරිකලා දාන්න ඕනේ.
ඔහුව මරන්න! ඔහුව මරන්න!
දෙන්නවම මරලා දාන්න!
ඊට පස්සේ අපි අපේ වස්තුව අරගෙන...
අපේම ස්වාමියා වෙනවා!
ඒත් අර මහත හොබිට්ටා දන්නවා.
හැම වෙලේම ඇස් ගහගෙන ඉන්නේ.
එහෙනම් අපි ඌවයි මුලින්ම කපලා දාන්න ඕනේ.
ඇස් දෙක අන්ධ කරලා බඩ ගාවන්න ඕනේ.
ඔව්. ඔව්. ඔව්.
දෙන්නාවම මරලා දාමු.
ඔව්. නෑ. නෑ.!
අවදානම් වැඩියි, අවදානම් වැඩියි.
කොහෙද මේකා? කොහෙටද ගියේ?
- ඒයි, ගොලම්! කොහෙද ගියේ? - ස්මීගොල්?
අපිට පුළුවන් ඇයට එය කරන්න ඉඩ දෙන්න.
ඔව්, ඇයට එය කරන්න පුළුවන්.
ඔව් වස්තුවේ, ඇයට පුළුවන්.
ඊට පස්සේ අපි ඒක ගන්නවා, උන් මළාට පස්සේ.
එන්න හොබිට්ටනේ, බොහෝ දුරක් යන්න තියෙනවා.
ස්මීගොල් මඟ පෙන්වාවි.
මගේ පස්සෙන් එන්න.
පරිවර්තනය: ඉසුරු බාලසූරිය